Belajar Bahasa Bali (Melajah Basa Bali): January 2010\nTumbén tiang marasa kabangunang kapin mémén tiangé ané newata.\n“Gég, bangun…, bangun…, bangun,” kénten rasayang tiang mungin i mémé mangunin.\nMaksa-maksang tiang bangun.\n“Nak nguda ya, i mémé saet sajan mangunin uli kaladiatuanné, pasti ada ané penting sajan,” kéto keneh tiangé. Ané ngranyanang sahasa mukak matan tiangé.\nTolih tiang kema mai, sing ja ada apa. Kéwala munyin mémén tiangé enu macenging di kuping tiangé.\nDina ento kuping tiangé cara kabekin tekén mungin mémén tiangé ané nondén bangun.\n“Gég bangun…bangun…bangun…,” kéto setata ané dingehang tiang.\nDinané ento tiang magarapan cara biasané. Apa ané rencayang tiang uli ibi puanné, jalanang tiang dinané ento. Saja tiang sing taén nyak mapuangkid. Apa ja ané nyidang jemak tiang galahé jani lakar jemat tiang prajani. Sing buin misi mani puanan.\n“Yén nawang mani puan tiang sing nyidang nyemak gaéné ento. Urip baan nyilih, sing tawang bin pidan lakar tagiha,” kéto setata ané kenehang tiang, ané ngranayang tiang mautsaha mragatang gaé, apang tusing nungkak.\nTiang ingat di keneh tiangé ada majanji lakar ngemang keponakan tiangé baju. Jani keponakan tiangé ento suba nyak paek ajak tiang. Pepes ia nagih beliang kéné beliang kéto, ngidih kéné ngidih kéno. Tiang masih demen beliang lan ngemang ané nyidang isinin tiang. Yadiastun reramanné mémé lan bapanné tusing démen kapining tiang, setata nundung tiang, keponakan tiangé ento sing milu-milu. Ia biasa-biasa dogén.\nI pidan ia saja ia cara mémé bapanné, milu nguber tur nagih nyagur tiang. Ngorahin tiang magedi uli jumah tiangé. Ngorahang tiang lakar ngrebut warisné. Kéwala jani, ia sing taén mamunyi kéto. To awinan tiang sayang ajak ia. Makita sajan ngemang ia apa ané gelahang tiang.\nSuba uli makélo tiang ngelah keneh ngemang ia pipis, apanga ada bekel né mani puanan. Tiang suba nambun-nambunan pipis, lakar dépositoang tiang ia pipisé ento. Apang ia tengkejut, tiang ané lakar népositoang, lakar idih tiang foto copy KTP-né.\nUli semengan tiang suba kenyar-kenyir ngenehang demenné keponakan tiangé gaénang déposito. Suba uli puan tiang ngorang ngidih foto copy KTP-né. Ia masih suba majanji ngemang.\nJani tiang suba, sayaga lakar ka bank. Alihin tiang keponakan tiangé ento, tagihin tiang foto copy KTP-né cara janjiné puan.\nTiang sajan-sajan tengkejut nrima panampinné.\n“Cang sing nyak berususan jak Ci, Ci sing dadi nangih warisan, Ci nak luh. Gediang iban Ci né uli dini. Umahné, umah cangé, lan mémé bapan cangé ané ngelahang,” lantang sajan munyin keponakan tiangé ento. Tiang sing nyidang buin ningehang lanturang munyinné krana tangkah tiangé malunan engsek. Yéh matan tiangé, malunan ngetel.\nBecatang tiang malaib ka pangaén, buung tiang gaé déposito ka bank.\nInget tiang buin teken unduk ané pidan-pidan, dugas mémé bapan tiangé nu idup. Dugas, ento beli, ipah, lan keponakan-keponakan tiangé ngrebut tiang, nundung tiang apang magedi uli jumah, kéwala mémé bapan tiangé tusing ngemang.\n“Gég, bangun…, bangun…, bangun…,” buin dingeh tiang munyin mémén tiangé ngebekin kuping. (Gék Yatri)\nPosted by Ketut Adi Candra at 17:07 0 comments\nLumut-lumut Watulumbang (55)\nSatua Nengetang Jlema\nAda anak ngorahang jlema koné cara keris. Tenggek jlema koné dadi patin keris, masoca mata dadua, misi ukir-ukiran cara kuping cara cunguh, mabungut magigi malayah bisa nyelép. Cutetné cara patin keris ané aéng. Awak jlema sa betén pala orahanga dadi saung keris. Kéto abet anaké punika maosang.\nEnggang sampiné mabalih gong. Apa to?\nAnaké ento nglanturang tuturné. Déwan keris sing lénan tekén Sanghyang Pasupati. Ida sané masupati sakancan keris. Awinan yén nuju Tumpek Landep sampunang keris besiné dogén tunasanga pamasupatian. Keris-awak puniki tunasang masih pamasupatian.\nAnggut-anggut sampiné kiap. O, kéto!\nDueg sajan anaké ento nyambatang unduk buka kéto. Awinan sampiné percaya, jlema boya “buron” campah. Jlema ento buron tenget: ia ngaé keris, ia masupati keris, ia tengetan tekén keris.\nBuin masih ia ngorahang jlema koné cara méru. Sambatanga di tengahan awak jlemané koné ada cakra. Tongos cakra ento matumpang-tumpang cara méru, uli cakra ané paling betén menék-menékang nganti cakra ané paling muncuk. Sabilang tumpang maka sthanan Ida Betara koné.\nBuin sampiné enggang mabalih gong. Apa to? Anaké ento nglanturang tuturné. Ané ngaé méru di awaké majujuk orahanga tulang ané misi sumsum di tengahé. Di cakra ané paling betén koné ada cara lelipi saab (kobra) pules. Yén lelipi ento idup, apabuin majujuk ngliwatin cakra-cakra ané ada, ento koné ngranayang anaké siddhi.\nAnggut-anggut sampiné pengeng. O, kéto! Ngancan nenget-nengetang jlemané yén saja keto. Liu sajan ada Betara di awaké. Uling jani sing dadi ngawag ngaba iba, ngejang iba, ngubuh iba. Koné yén ngawag-ngawag bisa énggal Betarané magingsir. Yén Betara magingsir, awaké patuh cara pura sing misi déwa. Tengetan tekén méru masih ada koné.\nApa to? Sampiné suba ngeh, tawanga ibané tunian mabalih gong. Jani sampiné ngembék-embék cucud ia matakon. Déwékné masekenan lakar ningehang dharmawacana.\nMarérén Juru Angoné nepak gong. Cara anak sadu, makisi-kisi ia di kuping sampiné. Jlema ento koné patuh cara Ongkara. Tenggek ané bunter sing lénan tekén windu. Pala ané masambung lengen neked ka jrijin lima kiwa tengen ento arddhacandra. Awak sa betén pala ento aksara Ong. Bok duur tenggek dadi nadané. Ongkara madan kuta-mantra, mantra paling utama, sthanan Ida Betara ané paling tenget. Tengetan tekén ento sing koné buin ada.\nDong jlemané ané paling tenget? Mula paling tenget yén saja suba patuh. Dija ngalih jlema ané seken-seken patuh buka kéto di guminé. Jlema ané patuh buka kéto liunan orahanga ada di satuané. Tengeté masih matumpang-tumpang cara méru. Tumpang ané beténan pangenahne aéng. Tumpang ané duuran sujatiné suci. Yén nyidang suci buka kéto, mara madan patuh.\nIteh Juru Angoné ngamigmig pedidi cara anak kalangenan tekén karirihane. Sing tawanga sampiné léb kija kadén. IBM. Dharma Palguna\nsaking : www.balipost.com\nPosted by Ketut Adi Candra at 17:06 0 comments\nKacrita Ida Anaké Agung di Puri Daha muah pramiswarinidané dahat kasungsutan pikayunan, sawiréh Ida tusing madué putra. Unduké ento ngawinang peteng lemah koné pramiswarin Ida matetangisan dogén. Sayan makelo sayan mawuwuh kasungsutanidané. Duaning kéto, Ida Anaké Agung lantas nauhin baudandanidané makejang. Sasubané pepek pada nangkil, lantas Ida Anaké Agung ngandika sada banban.\n“Nah, Paman baudanda tandamantri makejang. Buat unteng dedauhan gelah tekéning paman tusing ada lén ané lakar sarat raosang gelah tekéning paman, tuah unduk gelahé ngajak ia i adi, rabin gelahé. Paman suba pada nawang buat yusan parabian gelahé sareng i adi suba makelo san nira marabian, nanging tondén prasida ngelah putra. Déning kéto, ané jani nira ajak pramiswarin nirané lakar luas kalasé nangun kérti, sing kagét apa ada paican Widi, maicain nira putra. Sapakalah nirané, Paman Patih serahin nira ngisi guminé makejang dini, tur Paman apang pageh nitahang guminé, kénkén nira apang kéto abet Pamané!”\nSawiréh kedeh pesan pakayunan Idané pacang lunga, dadi tusing bani pepatih-pepatih Idané ngandegang. Buina, mula baudandan Ida makejang rep sirep takutné tekén Ida Sang Prabu Daha.\nKacrita jani mamargi Ida Sang Prabu tuah kairing antuk pramiswarinidané dogén, panjakidané nénten pisan kalugrayang ngiringang raganidané. Kacritayang pamargin Idané sareng kalih, menék jurang tuun pangkung di tengah alasé wayah. Yén kudang dina muah sasih kapo Ida mamargi, manggihin raris Ida punyan baingin gedé, ditu Ida mararéan. Duaning kleteg kayun, raris Ida mayasa di sor taru bainginé totonan. Suba wusan Ida nragiaang genah mayasa, raris sareng kalih nglaksanayang mamati raga.\nKacrita jani di Suargan, Ida Sanghyang Siwa kalintang méweh pikayunan Idané mikayunin, déning Suargané tan mari kebus bara tur tlapakan tanganidané setata medal toya. Duaning kéto, ditu lantas Ida ngandikain parekanidané Sang Gagakpetak, kandikaang natasin ka Mrecapada, wiréh kayunang Ida, sinah ada anak nangun yasa. I Goak putih lantas majalan ngungsi ka Mrecapada. Suba lantas teked di alasé, lantas ia ngindang mailehan, kanti kenyel koné ia ngindang, masih tusing nepukin apan-apan. Sedek ia ngimbang ngaja kanginan, diti ajinanga ada punyan baingin gedé buina tegeh ngalik. Ditu lantas Sang Gagakpetak ngungsi punyan bainginé ento, praya lakar marérén. Mara ia menceg, tengkejut lantas Sang Gagakpetak, wiréh aséna carang bainginé totonan kebus pesan.\n“Yéh, apa ya krananné kayuné ténénan kebus murub, indaang ja lakar tatasin beténné apa ya ada,” kéto keneh I Goaké lantas ia makeber nganuunang, ajinanga Sang Prabu sareng Pramiswarinidané mayasa mamati raga.\n“Bah, né ko ngawinang Suargané kebus. Yéh, né Ida Sang Prabu Daha sih né. O, né rabinidané pada bareng,” kéto kenehné I Goak sambilanga nglingling ragan Ida Sang Prabu makakalih. Suud kéto, lantas koné makeber Sang Gagakpetak malipetan ka Suargan, ngaturang unduké ento tekén Ida Betara Siwa. Mara polih atur kadi aturné I Gagakpetak, dadi Ida Betara Siwa ngandikain Sang Kalimandu, kandikaang ngoda yasan Ida Sang Prabu Daha.\nGelisang crita, mara neked Sang Kalimandu sig genah Idané nangun yasa, lantas ceburanga déwékné uli punyan bainginé, ulung koné lantas ia di pangkoan Ida Anaké Agung. Nanging, Ida tuara ja obah, langgeng pesan tekén yasa tur tusing ja makejehan nyang agigis. Lantas, aliha Ida Anaké Agung Istri, plisahina raganidané olih Sang Kalimandu, nanging masih tuara melutang apa. Déning suba kanti kenyel Sang Kalimandu ngoda Ida sang mekerti, masih tuara mintulin, buina suba sanja, lantas malipetan buin ia ka Suargan.\nTeked di Suargan énggal-énggal koné ia tangkil ring Ida Betara Siwa nguningang undukné tuara prasida ngoda yasan Ida Sang Prabu Daha. Sawiréh kéto, dadi Ida Betara Siwa ané jani lunga ngoda yasan Ida Sang Prabu. Ida Betara Siwa nyuti rupa dados Pranda putus. Sarauh Idané sig genah Ida Sang Prabu Daha mayasa, raris Ida malinggih di pucak bainginé sarwi nguncarang wéda. Buin akejepné sagét ada ulung ujan bunga muah sarwa miik-miik. Nah, duaning kéto, dadi Ida Anaké Agung nglesuang kerti, sarwi Ida muspa sareng kalih tur matur ring Ida Betara, “Inggih Ratu Betara, titiang ngaturang sembah ring Palungguh Betara, kénak Cokor Palungguh Betara ngiangin titiang, déning wénten sané lungsur titiang ring Palinggih Betara.”\nNgandika Ida Betara Siwa, “Maan apa buin kuangan, suba amonto kasukan Sang Prabuné, jani apa buin kal tagih?” Wau kéto pireng Ida pangandikan Ida Betara Siwa, matur raris Ida Sang Prabu sarwa alon.\n“Wiakti katah pisan sampun suécan Palungguh Betara ring pasikian titiang, sakéwanten sané asiki, manik majalan Ratu Betara durung ngicén titiang. Inggih yén wantah Palinggih Betara lédang, punika lungsur titiang.” (Masambung)\nPosted by Ketut Adi Candra at 17:05 0 comments\nNgidih, Nunas, Natakang Lima\nSetata marasa kuangan tekéning apa ané gelahang, ngranayang i raga sing suud-suud natakang lima. Suba ngelah kéné, makita ngelah kéto, ento makrana i raga setata nunas, natakang lima, ngaptiang apang sida bakatang ané kakitanin.\nYén di pempatan jalané i raga sesai nepukin anak natakang lima ngidih-idih, gobanné dekil, komel, kukuné badeng-badeng, awakné berag téngrés ento adané anak gegéndong. Anaké ené minabang tiwas nékték, tusing ngidang nyakan sawiréh tusing ngelah ané kal jakan. Budi ngalih gaé, gaéné tusing sida mupu, ngarap karang cara nglawar capung, lebihan béa tekén asilné. Ento makada ada lantas kenéh ngidih-idih. Yén kéné asané aluhan maan asil, krana pragat natakang lima, nyageran kritisan uli anak olas.\nNanging yén ada lantas anak sugih mapi tiwas, terus-terusan 'ngidih-ngidih'. Tusing marasa cukup tekén ané gelahang ento awanan pesu rerikrikané apang tetep sinah tiwas, sebengé kasaruang. Ngengkebang déwék uli sebeng, disubané kéné nak saru ané tiwas ajak ané sedeng pantes tulungin.\nMula cara undag-undagan, yén ada anak ngidih pasti ada anak ané ngemaang. Ené ngemaang selah anaké malaksana luung, mayah karmané i malu. Ngemaang ngidih tekéning anak ané seken-seken sing ngelah ento nyalanang keneh i raga matetulung. Ngedum ané gelahang i raga, krana ané kagelahang jani sayuwakti masih kapolihang saking ngidih 'nunas ica' ring Betarané. Cara ada ané ngemaang galah, sesulur, lan tandang yén i raga suba kukuh lakar ngemaang ngidih. Ento makrana, anak ngidih tusing dadi pasahang ajak anak ané ngemaang. Krana makadadua ento saling mapaiketan.\nSayuwakti yéning ada anak ngidih-idih matagenan utawi éling tekén awakné idih-idih. Ento adané anak ané nyajerang katuyuhan uli anak lén, ngulurin keneh mayusné. Krana malunan pesu mayusné tekén lakar majumu ngalih gaé utawi magaé. Ngidih-idih ané kéné ané tusing antes kalaksanayang, krana lakar ngurukang déwék ngancan mayus. Kéwala ada masih anak ané ngidih-idih sangkaning muruk malajah ngandapang raga apang bisa ngrasayang lek. Lek kapucingin, lek tekén déwék padidi, tur lek tekén sabilang anak ané nepukin. Biasané ané ngidih-idih buka kéné tuah anggona nyambung uripné, boya ja anggona ngalih kasugihan.\nKéwala ada anak ané kéweh sajan orahin ngidih. Sabilang baanga apa-apa setata itunganga tur dot lakar ngwales. Anak kéné koné masih madan pripit. Kéwala pripitné boya ja pripit ané tusing ngemaang arta brana, nanging anaké ento kaorahang mripitang karma melah.\nI raga ajak makejang sujatiné tusing taén lek ngidih-idih utawi nunas. Utaminé nunas karahayuan majeng ring Sanghyang Widhi Wasa. Apaké ngidih-idih buka kéné pelih? Koné, i raga nunas krana i raga uning ring kawisésan Ida. Yén sing koné i raga nunas, nyapa kadi aku koné adané. Kéwala men lebihan nunas, sesai nunas, nunas magenepan ané boya-boya, loba i raga kaucap. Dadiné ngidih ento ada ané beneh, ada ané pelih. Beneh pelihé tuah i raga ané ngrasayang, tuah i raga ané nawang.\nPosted by Ketut Adi Candra at 17:01 0 comments\nPosted by Ketut Adi Candra at 17:00 0 comments\nLalah, kéwanten nyangluh wantah rasa sané prasida kapolihin ring basa jangan srombotanné. Basan srombotan sané makalas, madaging kunyit, isén, bawang, kesuna, mica, lan cekuh, kalablab kantos kentel. Basa puniki raris kakancuhin, ring basa tabiané, anggén nagingin makudang-kudang jangan miwah kaimbuhin kacang-kacangan.\nBasa lalah, manis, lan nyangluh puniki sayan jangkep ri kala matemu sareng jangan paya sané sada pahit, kacang botor sané emes lan kacang magoreng sané sada katos. Sakadi makudang-kudang rasa lan pangrasa magilikan dados siki, ngwetuang rasa jaen, nyangluh sané tan sida bandingang.\nJangan srombotan pinaka jangan khas saking Klungkung, Bali, rasanné sayuwakti ngangobin lan nglangenin, sakadi pamargin uripé ring marcapada.\nYéning manah-manahang, manawi ké sang sané nemu jangan srombotan i nguni, wantah seniman utawi guru loka sané kapiandel, sané sampun prasida uning ring makudang-kudang rasa mawinan prasida nyikiang rasa punika ring ajeng-ajengan sané mawasta jangan srombotan.\nKawéntenan jangan srombotan, pinaka jangan khas saking Klungkung, minab tan dados pasahang saking kawéntenan widang Klungkung pinaka pusat kerajaan Bali, turin pinaka genah mapupul para pradnyané sami, utaminé para pradnyan sané pascat ngenénin pamargin jagat lan kahuripanné.\nRing jangan srombotanné sang seniman pradnyan sakadi micayang pangajah-ajah majeng kramané sami parindik pamargian idupé sané kajangkepin antuk makudang-kudang rasa. Rasa manis sinah pacang malenyad tur ngenyebin yéning nénten katimpalin antuk rasa pahit, pakeh, lan lalah. Kénten taler rasa lalah, sinah wantah pacang ngawi sakit waduk yéning nénten kadagingin rasa manis lan nyangluh.\nSakadi sasegakénné sané mamunyi "Clebingkah batan biyu, gumi linggah ajak liu" sané nganikain mangdané i raga nrima indik kawéntenan jadma ring jagaté sané mabina-binaan indik parisolah, kasenengan lan sané siosan. Uning ring kawéntenan punika kaptiang i raga setata prasiada ngajiang anak siosan yadiastun mabinayang.\nTatuek sané kasinahang saking jangan srombotan minab masaih kadi sasenggakan inucap. Saking jangan srombotan, saking ajeng-ajengan, saking waduk, sané nampek lan sarahina-rahina i raga prasida nyuluhin pamargin urip lan jagaté, sané wantah pacang prasida labda yéning madaging makudang-kudang rasa. Suka, duka, lara, pati wantah daging urip manusané sané nénten sandang kaselselin, wantah patut karesepang.\nPosted by Ketut Adi Candra at 16:58 0 comments\nDi sisin alasé wayah, kacrita ada jadma ngubu madan I Mémé Ketumpit ajaka somahné I Bapa Ketumpit. Sawai-wai gegaén I Bapa lam I Mémé Ketumpit tuah di cariké dogén miara padi muah pabianan, minakadi kaséla, ubi, miwah kacang-kacangan. Sawiréh ajaka dadua jemet gati magarapan, dadi, padi miwah pabiananné kaliwat mokoh tur nadi buah lan umbinné.\nNuju dina anu, Mémé Ketumpit sedeng malebengan nglablab biu di paonné padidian. I Bapa Ketumpit tuara ada jumah sawiréh suba pasemengan dégdég luas ka carikné. Sagét, teka I Lutung pecéhan nengok uli bucun paonné maekin Mén Ketumpit.\n“Mémé Ketumpit apa ento kagaé, malepuk paon Méméné? Kéto patakonné I Lutung pecéhan tekén Mémé Ketumpit. Mara kéto I Lutung pecéhan matakon, Mémé Ketumpit masaut:\n“Mémé nglablab biu aduang bulih lakar lablabang mémé Bapa Ketumpit, somah méméné, apang ada abaang mémé ka carik buin kesepan.”\n“Icang ngidih abulih, yén sing baang lakar kagorgor nyonyoné!” Kéto panagihné I Lutung pecéh. Sawiréh baan jejeh kenehné I Mémé Ketumpit ningeh munyinné I Lutung pecéh buka kéto, dadi ia ngemaang tur masaut sada ngreres.\n“Nah, ditu suba jemak!”\nJani, laut koné I Lutung pecéh macelep ka paon I Mémé Ketumpité, nyemak biu malablab. Buina, tusing ja biu dogén ané idiha, makejang dedaarané ané dadi daara tekén Mémé Ketumpit, ané suba lebeng lénan tekén biu, jemaka masi baan ia tur plaibanga abana ka tengah alasé. Nepukin dedaaranné suba telah, sedih koné kenehné I Mémé Ketumpit, tur ia lantas majumu nguskus kaséla. Sedeng ia nguskus kaséla, sagét buin ada teka lutung madan I Lutung Puruh.\n“Béh..., Mémé Ketumpit buin makudus paonné, apa kukus mé?”\n“Mémé ngukus kaséla duang tebih.”\n“Ngidih abedik, Mé, icang suba makelo tusing ngamah anget-angetan, kanti puruh!” Kéto pasautné I Lutung Puruh, laut koné ia macelep ka paonné Mémé Ketumpit. Patuh cara I Lutung pecéhan, I Lutung Puruh masi ngodag nyemak sakancan ané dadi amaha ané ada di paon I Mémé Ketumpité makejang koné pondonga abana ka tengah alasé. Nepukin unduk buka kéto, nyangetang lantas I Mémé Ketumpit sedih.\nSedek ia bengong, ditu teka koné kurenanné I Bapa Ketumpit uli di cariké.\n“Béh, ngudiang méméné ditu negak, sada masebeng jengis saha ngetélang yéh mata buka ka kéto? Kurenan teka patut gaénang kopi apa malu!” Suud ngraos kéto, Bapa Ketumpit ngejang tambah betén umah jinengné. Mémé Ketumpit laut nuturang undukné tekén kurenanné sangkalanga kanti ada ia sedih buka kéto.\nMaan raos buka ané orahanga tekén somahné buka kéto, prajani koné pedih basangné I Bapa Ketumpit tur masaut sada bangras, “Nah..., lamun kéto unduké, bli lakar ngaé daya apang nyidaang ngamatiang lutung-lutungé totonan. Jani kema nyai goréng sengauké, suba lebeng jangin uyah liunan. Sinah bon sengauké lakar naut soroh lutungé teka mai! Yan suba teka tanjénin ia ngidih sengauk. Sinah ia lakar bedak, ditu mara pesuang tuaké, turuhin bungutné tuak. Sinah suba lutungé totonan lakar mising ajaka makejang!”\nRépot koné Mémé Ketumpit ngoréng sengauk kanti suba lebeng laut isinina uyah acangkop. Bon sengauké ngalub kanti ka tengah alasé tur adeka tekén lutung-lutungé totonan. Tusing makelo sagét suba teka soroh lutungé liu pesan ngebekin natah Bapa lan Mémé Ketumpité. Pacruét lutungé ngendus bon goréngan sengauk Mémé Ketumpit, ada ané magandong ajaka timpalné, ada ané maseluk nagih majujuk di maluan apanga énggal paek tekén wit boné totonan. Kéto masi ada ané kanti makerah nagih si maluan makaukan tekén Mémé Ketumpit.\n“Mémé Ketumpit, apa kagoréng dadi jaen tur nyangluh pesan boné?” Kéto patakonné I Lutung pecéhan\n“Mémé mara suud ngoréng sengauk, né cai ngidih?”\nMara kéto pananjéné I Mémé Ketumpit tekén soroh lutungé, dadi magarang koné ajaka onya ngrebut pané wadah sengauké. Ada ané nyemak nganggon lima, ada ané nyelukang bungutné ka panéné. Makejang liang ngamah sengauk yadiapin masa pakeh. Suba koné lantas telah sengauké, lutungé makejang pada bedak. Makejang uyut nagih ngidih yéh tekén Mémé Ketumpit. Ditu lantas Mémé Ketumpit ngenjuhang tuak mawadah caratan.\nMakejang soroh lutungé ngenggangang bungut laut turuhina baan tuak saka besik tekén I Mémé Ketumpit ajaka I Bapa Ketumpit. Suba rata maan nginem tuak, sagét makejang soroh lutungé lempuyengan tur nyakitang basang. Ada ané glalang-gliling, ada ané utah-utah, tur ada ané pakepritprit mesuang tai. Ditu lantas para lutungé malomba nuju tukad lakar masakit basang. Patikaplug, saling tomplok, magrudugan koné para lutungé malaib ngungsi tukad. Katuju lantas dugasé totonan ada ujan bales di dulu, dadi yéh tukadé blabar agung. Tusing nepukin yéh blabar, jag makejang koné lutungé macebur ka tukadé lantas anyud ajaka onya.\nSasukat lutungé telah anyud, tusing koné ada ané ngadug-adug buin kumah I Mémé Ketumpit lan I Bapa Ketumpit. Sinah suba lega pesan kenehné jani.\nPosted by Ketut Adi Candra at 16:57 0 comments\nLumut-lumut Watulumbang (54)\nDadi Patuhang Sing Dadi Patuhin\nYén panes di jalan, pajengin awaké. Yén panes awaké ulian gelem, da mapajeng di pamulesané. Panes di jalan teka uli matan ai ba duur. Panes dugasé gelem, teka uli tengahan awak. Matanai mula panes, kéwala matanai sing kapanesan. Awinan sing ada matanai mepajeng. Yén Betara Surya di muncuk Padmasanané mapajeng, sing ulian Ida kapanesan, ento demen-demen atin panyungsungné. Keto caran anaké maktinin Betara.\nLiu caran maktinin Betara. Ada matuhang Betara cara manusa. Yén manusané mabaju, Betara mabusana. Manusa mapajeng, Betara matedung. Manusa masehin batis, Betara mawajik cokor. Manusa manjus, Betara ka béji. Kéto masih ajeng-ajengan, malancaran, muah malila cita. Nganti suka dukan manusané patuhanga. Awinan orahanga Betara duka, Ida lédang, Betara bares ring anak rajin ngayah. Awinan makejangan anak mabakti buka ngomong kisi-kisi ajak Betara. Yén ada cekcek mamunyi, orahanga ciri atur piuningné kapireng olih Betara. Demen atiné. Liang kenehné. Ingan awakné.\nNeked ditu nyidang manusane matuhang Bathara. Lebihan teken ento mirib sing kepineh, mirib sing bani. Yen kepineh-pineh, mula ada dresta buka keto. Drestane ngelah kepatutan, madan kepatutan dresta. Kewala liu kone dresta ane sing patut.\nAné anggon sikut ngorahang sing patut, tattwa koné ento. Dadiné kapatutan tattwa tegehan tongosné tekén kapatutan dresta. Yadiastun kéto, sing prajani anaké bani nganti dresta, apabuin ngilangan dresta. Orahanga tattwa teka durian tekén dresta.\nYén tattwa dogén sing nyidang ngobah dresta, apabuin susila (étika). Tongos sikut susilané orahanga beténan tekén tattwa. Dadiné dresta ané paling tekek negul krama. Mula sing aluh madingan keneh (amuter tutur), apabuin ri kala nu kekeh mategul.\nLanturang malih kedik indik dresta. Ring kawéntenané, Betara ané patuhanga cara manusa, boya manusa matuhang ibané tekén Betara. Lén sajan ento. Yén manusa matuhang ibané cara Betara, ento orahanga sing dadi. Sing koné ada dresta matutang anak buka kéto. Orahanga mamada-mada.\nMara Betara kalinggihang di gedong meru, milu ia ngaé umah cara gedong méru maraab duk. Mara Betara matedung agung, milu ia masang tedung agung di jelanan umahné. Jelék pesan koné anaké ané mamada-mada Betara. Idupné kapanesan. Kulawargané kapanesan. Umahné masih kapanesan. Panes ané buka kéto sing ilang ulian mapajeng. Sing masih seger ulian makomprés, ulian maubad ka dokter spésialis, utawi ka balian sakti.\nSing aluh ban ngresepang yén orahanga ‘manusa dadi matuhang Betara”, kéwala “Betara sing dadi patuhin”. Yén ada anak cucud nakonang unduké ento, sing tawang kénkén ban nyautin apang melah.\nYén sing ada anak nakonang, rasané makejang anaké suba ngelah pangresep apa ané dadi, apa ané sing dadi. Ento orahanga pangrasa. Yén sikut pangrasa anggo, “dadi kén sing dadi” ané lakar tepuk, boya “beneh teken pelih”. Sing koné ditu tongos beneh kén pelihé. Ané orahanga beneh di tattwané, sakancan ané ngeranayang i raga paek tekén Ida Betara. Ento koné beneh. Ané ngranayang i raga ngejoh-ngejohang tekén Betara orahanga pelih. Yén keto dong liu anak ngorahang ibané paek tekén Betara, pang kadéna beneh. IBM. Dharma Palguna\nPosted by Ketut Adi Candra at 16:56 0 comments\nBali Akéh Kélangan Dokumentasi Penting\nSajeroning pabligbagan sané kaprawartakanin olih Endo Suanda, Ph.D puniki, Agung Bawantara nguningang indik akediknyané kamera sané ngadukoméntasiang upacara Éka Bhuwana lan Panca Wali Krama galahé lintang.\n"Duk acara Éka Bhuwana, sané dumunan wantah wénten tan lebih ring dasa kamera, semaliha akéhan saking kameramén dura negara. Duk upacara Panca Wali Krama warsa 2009 lintang, kawéntenan kaméra sané motrék nénten ja nincap, akéhan ring penataran. Patutné taler wénten ring soang-soang pura," kénten Agung Bawantara kadi gregetan.\nIndiké punika taler karasayang olih I Nyoman Catra, dalang senior puniki taler makaengan indik méwehnyané ngrereh dokuméntasi. Dané nyontohang indik dokumentasi seni pertunjukan warsa 1980-an sané kaputer olih TVRI Dénpasar, sané méweh kapolihang, sakéwanten prasida kakeniang olih peneliti asing.\n"Bali akéh kélangan dokumentasi penting," kénten Catra.\nNapi sané kanikayang olih Agung Bawantara lan Nyoman Catra manut Putu Satria Kusuma saking Singaraja, wantah sangkaning kaonnyané uratian pemerintah ring widang kaarsipan.\n"Mangkin sapunapi antuk nepas pikobet punika, sapunapi antuk ngitungang mangdané kakaonan-kakaonan puniki prasida kabecikang. Mangdané i raga sareng sami ngeh lan kresep indik mabuatnyané arsip majeng i raga lan génerasi penerus pungkuran," kénten pangaptian dané.\nIndik pakaeng I Nyoman Catra, kabecikang olih Prof. Madé Bandem. Dané nganikayang indik dokuméntasi seni pertunjukan Bali sané kasiarang olih TVRI Dénpasar sané kakaryanin olih peneliti asing punika kanikang bekerjasama sareng STSI Dénpasar, turin sampun polih ijin saking Harmoko, Ménteri penerangan duk nika. Manut Bandem, yéning wénten sané mamanah malajahin kasét rekaman punika indayang takénang ring ISI Dénpasar, duaning salinané taler kasimpen i rika.\n"Sujatinné STSI Dénpasar dumun sampun makarya arsip, sané raris nglimbak dados Pusdok," kénten Bandem nerangang. (ita/dwi)\nNyimpen Arsip, Taler Patut Nyimpen Asliné\nLayar proyéktoré madaging prarain lan awak anak lanang abangkiang, maias aéng, nganggé bunga gedé ring selagan karnané, majujuk tegeh ngiasin pabahanné. Panganggéné taler sada soléh. Makalung senteng mawarna polang-poléng. Papayasan punika masaih kadi papayasan igelan katekok jago sané ketah kaanggén igel-igelan ri kala upacara Pitra Yadnyané. Foto inucap manut Endo Suanda saking Lembaga pendidikan Seni Nusantara, wantah foto silih tunggil ias-iasan Bali nguni. Wénten malih foto sesolahan arja sané nganggén tanah embang pinaka kalangan, turin katonton olih siuan jadma sané sahasa dados kalangan. Papayasan, sesolahan, kalangan lan anaké sané nonton sakadi akéh mapaungu ring i raga indik kawéntenan sesolahan arja duké punika. Foto punika kakaryanin kirang langkung warsa 1930-an.\nSiosan ring sesasolahan Bali, seniman tari saking Cirebon, Jawa Barat puniki taler ngunggahang kawéntenan sesolahan Gambuh ring Banten warsa 1890. Sesolahan Ronggéng ring Jawi warsa 1900, sesolahan Seudati ring Acéh warsa 1890 lan sané siosan.\n"Saking foto-foto, sané kaarsipang puniki i raga prasida uning ring kawéntenan budaya i ragané nguni. Uning ring seni budayané nguni boya ja artinné seni lan budaya punika becikan utawi kaonan, kéwanten yéning uning ring seni budaya nguni pacang prasida nyimbarang wiwékan i ragané, anggén bekel makréativitas," kénten pangaptian dané.\nDané raris nganikayang nénten ja sami data, foto lan pidabdab antes kaanggén arsip. Yéning nénten kabilih-bilih, arsip sané kaaptiang pacang prasida nyediang ilmu pengetahuan majeng generasi pungkuran, wantah pacang matumpuk dados leluhu. Pacang nyipenin tur nénten maguna tur pamuputné kaentungang.\nKénten taler indik pidabdab manusané patut kabilih-bilih sané encen sané jagi kadokumentasiang, tur kaarsip, tur sané encen sané dados kakutang.\nIndik milih-milih pidabdab sané patut kaarsip, Endo Suanda nyontoang pidabdab upacara bendera sané kamargiang nyabran rahina soma. Pidabdab kadi punika manut dané nénten ja makasami kaarsip, sané kaarsip wantah contoné kemanten mangda wenten wakilné.\nMangdané pengarsipanné trepti, dané nganikain mangdané wénten manajemen pengarsipan, ngenénin sapunapi antuk ngepah arsip-arsip punika, tur sapunapi carané mangdané arsip punika prasisa lestari tur maguna majeng anak siosan.\n"Foto lan film sané kasimpen nénten pacang maguna yéning nénten jangkep madaging gatranyané, minakadi duk kapan foto inucap kakaryanin, ring dija fotoné kakaryanin, napi pidabdabné taler sapa sira anaké punika. Siosan ring punika sané pinih abot i raga patut nyimpen foto utawi film asli sané kaarsip," kénten Endo nerangang.\nRing konverénsi indik arsip ring Bangkok galahé lintang, kanikang dasa warsa lintang kasét mini DV pacang ical, kagentosin antuk flashdisk.\n"Yadiastun i raga menahin utawi ngamecikang foto utawi film sané kasimpen, foto utawi film aslinyané taler patut kasimpan, sinambi nyantosang, sira uning pacang medal alat anyar sané becikang sané jagi prasida ngawi arsip punika sayan becik," dané mapaungu.\nAlat pemutar dokumén sané kaduénang manut dané taler pacang ical, mawinan dokumen punika nénten pacang prasida kapirengang malih.\n"Pikobet ageng sané pacang nibénin i raga, nénten wantah indik pola pali parindik médiané, taler sapunapi antuk nagingin informasiyané, duaning kearsipan analog durung berkembang," pajar Endo.\nArsip lan perpustakaan ketah kadruénang olih para Raja lan pemerintah, punika awinan manut dané arsip lan perpustakaan akéhan masifat politis. Sané kasimpen akéhan indik pidabdab raja (kerajaan) miwah pemerintah. Punika awinan dané ngaptiang mangdané ring Indonésia lan soang-soang provinsi taler Bali, prasida ngaryanin lembaga arsip audiovisual nénten wantah olih pemerintah, taler wénten kerjasama pihak swasta, soroh krama, lembaga sosial masyarakat, para cendikiawan, seniman lan budayawan. (ita/dwi)\nPosted by Ketut Adi Candra at 16:40 0 comments\nTatujon kawéntenan koprasi sujatinné luih pisan. Ring koprasiné kaaptiang kramané sané dados anggota prasida sagalak-sagilik salunglung sabayantaka.\nKéwanten sakadi sasenggakanné sané maosang layahé sayuwakti nénten matulang, kawéntenan koprasiné taler asapunika.\nSampun makudang-kudang koprasi kawangun, sampu akéh koprasi sané prasida nglimbak ageng, taler akéh sané nénten karuan idup matinné, semaliha banggéné taler nénten kapanggihin.\nPolah palih indik koprasi sujatinné sampun becik pisan. Yéning becik tur kamargiang sakadi polah-palihnyané sinah pacang prasida nulungin anggotanyané. Kéwanten polah-palih sané becik puniki sané ketah kakirangang lan katambahang, mawinan koprasiné srandang sréndéng sangkaning lakar wewangunné lémpas ring kasujatinné.\nContoné indik syarat ngwangun koprasi sané patut kasarengin olih paling kedik kalih dasa diri anggota pendiri lan satusan anggota biasa. Indiké puniki sané ketah kamainang. Sayuwakti sané menggah ring akta pendirianné kalih dasa diri krama sakéwanten, sané asiki ketah wénten sané bayunnyané agengan ring anggota pendiri siosan. Duaning bayu lan modalné kalintang ageng, mawinan sané asiki punika prasida ngatur pamargin koprasiné. Yéning kanikain ngelodang sinah pamargin koprasiné pacang ngelodang, kénten taler yéning kanikain ngajanang, prajani pacang ngajanang.\nKawéntenan punika sujatiné nénten pacang margi ring koprasiné yéning nganutin kasujatian tatuék koprasi sané nyinahang keputusan indik koprasi magenah ring rapat anggota, tur suang-suang anggota madua suara sané pateh. Napi malih wénten pengawas, sané patuté ngawasin pamargin koprasiné. Yéning nii sampun mamargi, sinah koprasiné pacang mamargi antar.\nKoprasi sané akéh katangiang mangkin ketah, katangian alih praragan, kéwanten ngatasnamakan krama akéh. Sakancan pamutus, napiké indik jinah sané kaselang lan kasimpen, kaputusang antuk manahnyané praragan, sané siosan wantah pegawé. Duaning nénten wénten pendiri, anggota sané seken, pabligbagan seken, nénten wénten sané seken ngawasin, ngranayang koprasi inucap nénten pacang mamargi sakadi koprasi patutné. Duaning pendiri lan angotané wantah uluk-ulukan, mawinan sané metu wantah koprasi-koprasian.\nPosted by Ketut Adi Candra at 15:56 0 comments\nGuminé magentuhan, kramané uyut, satua-satua lakar ada kéné lakar ada kéto sambrag di pagubungan, ngaé kramané patikaplug. Ento ngranayang prajani makulek-kulekan ngaé upacara kéné ngaé upacara kéto.\nBoya ja ten precaya ring kawéntenan Betara Siwa sané nyakrawreti ring guminé, nanging para kramané sané maboya, nguber betara aji upacara. Sabilang bucu, sabilang pura, uli merajan cenik ngantos pura pusering jagat samian kagelarang upacara olih kramané. Nglaksanayang upacara sampun sakadi lomba kémanten, mabalap-balapan, magedén-gedénan. Nanging suksmané kari kirang, sangkaning nglaksanayang upacara madasar antuk manah takut, takut kéné takut kéto.\nBetarané kauber mailehan, uli pura dini nganti pura ditu, kéto masih Betarané kauber aji bebantenan, aji upacara ané maliah-liah. Nanging lacur, nguber Betara krana takut, nguber Betara krana ada ané lakar tunas, nguber Betara krana loba, kéwala lima lan batis i ragané tusing magaé. Yén kéto dija tekanné merta nyodog di malun i ragané?\nJejeh i raga tekén guminé prajani macelos. Jejeh i raga tekén linuhé gedé lan ngaé yéh pasihé menék. Jejeh i raga tekén baya rabiés. Jejeh i raga tekén bukité embid. Jejeh i raga yén blabaré nomplok uli luanan. Makejang kajejehin. Makejang katakutin. Kéwala tusing nindakang lima, nyalanang batis lakar menahin apang sekén-sekén beneh polah-palih i ragané dadi manusa.\nNyén ané pelih, yén guminé kaebor, kakeruk. Nyén ané pelih yén bukité karabas, kayu-kayuné kagediang. Nyén ané pelih, pandan pasih di bibih pasihé mauwah dadi vila, hotél, lan tongos-tongos maplesiran. Yén guminé suba baat, yén manusané bes baat ngaba keneh, yén manusané terus maboya. Apa dadiné? Pralaya minabang.\nManusané tuah bisa jejeh!\nJani disubané ambyug orta guminé suba tua, guminé lakar ilang, manusané lakar macleput. Prajani Betarané kauber kakaryanang makudag-kudang upacara ané maliah-liah. Ngérti Bhuana apanga koné alasé buin dadi bet lan sida nyimpen toya. Dija tekanné nyidayang kéto, bes suba makaronan alasé karabas kedas. Ngadang pacaruan di soang-soang pertigaan utawi pempatan jalanné yadiastun kala lan sasihé durung patut nglaksanayang tawur. Apanga bhuta kalané ten ngrubéda, ten ngusak asik manusa. Dija tekanné nyak cara kéto, bes makaronan i raga manusa suba dadi bhuta, arak berem, jeg kainem.\nYén jejehé tuah kakenehang, seken anak lakar dadi tanggun keneh. Apabuin misi nguber betara aji upacara ka sakancan pura, sinah i raga tuah maupacara sangkaning yén ada perlu kémanten. Patuté saking keneh i raga dumun kategepang wau ja nglaksanayang upacara. Boya terus dini-ditu nguber Betarané. Betarané anak suba nawang apa ané pantes ida laksanayang. Tabik!\nPosted by Ketut Adi Candra at 15:55 0 comments\nPanes ainé nyentér uli di jendélané, gagéson tiang ngerétang kordenné. Saget ada anak ngetok pintuné. Buwung tiang negak, ungkabin tiang jendelané.\nSaget, “Bli Nyoman Wira?,” tengkejut tiang tekén anak muani ané saget ada di arepan tiangé “Suba suud I Luh ngajahin?,” kéto anaké ento matakon. Makelo tiang tusing masaut, rasa sing percaya tiang tekén unduké ené. Jajap tiang masaut, “suba, mai malu negak, tiang nu matamped,” kéto tiang nyautin.\nNgejer liman tiangé nampedang buku-bukuné ané makacakan di duur mejané. Tusing sida tiang nyatwang gerudug takahé. Makelo tiang tusing katemu ajak anaké muani tenénan, dasa tiban, roras tiba, ah…, tiang suba engsap pidan kadén tiang ketemu si dori ajak ragané. Ragané medasin tiang menék tuun, karasa ada ané malénan di déwék tiangé. Tiang nyaru-nyaru tusing nawang.\n“Uli dija Bli nawang tiang ada dini?,” keto tiang iseng matakon.\n“Uli timpal-timpal I Luhé. Tusing ja sukeh ban bli ngalihin I Luh. Yadiastun I Luh mengkeb ka betén batuné, yén keneh I Luhé setata nyambat-nyambat bli. Pastika lakar tepuk ban bli ngalihin.”\nTiang nengil, takut yén nyautin lakar lantang panadiné. Saja masih apa ané orahangé ajak Bli Nyoman, tiang tusing sida lakar mengkeb uli ragané. Keneh tiangé setata nyambat-nyambatang ragané. Kanti jani, disubané dasa tiban tiang mapasah.\nDisubané kéto, tiang nerusang masuk di sakolahan guru, sakadi janjiné pidan. Tiang dot dadi guru, tidong lénan tekén ento. Nanging Bli Nyoman suba kadung kakanténan ajak nyamanné uli Surabaya, tusing prasida tiang naenang sakit kenehé sangkaning Bli Nyoman tusing nyambat apa-apa tekén tiang. Saget, tiang nrima kiriman kartu merah ané misi adan Bli Nyomanné ajak anaké eluh totonan, lakar ngantén. Suud, tusing sida tiang suud ngeling. Karasa asibak ragan tiangé mati.\nKukuh tiang tekén déwék, tusing lakar nyambatang teresné tekén anak muani lénan. Tiang tusing bani, takut lakar ngrasayang sakit di kenehé buin. Lénan tekén ento, tiang nu sanget tresna tekén Bli Nyoman Wira. Depang suba tiang padidi, nyepelang kenehé ené kanti buin pidan.\nAtiban, duang tiban, tiban-tibanan tiang nyepel teresnané. Makejang anaké matakon, nguda tiang sing karwan ngantén, makejang adin-adiné ngalahin tiang ngantén, ada ané suba ngelah pianak dadua, ada ané suba bajang pinakné, mirib suba ngancen ngelah cucu jani. Nanging tiang nengil. Yadiastun tiang nengil, anaké pastika suba nawang kénkén keneh tiangé sujatiné.\n“Ada ané lakar satuang bli ajak I Luh, penting! Ento awanan bli mulih uli Surabaya,” tiang enu nengil. Siswa-siswiné masliweran, ada ané nyeledet uli jendelané, mirip dot nawang nyén ané ajak tiang ngorta. “Yén I Luh ngelah galah, ajak bli I Luh ngorta akejep ditu di kafé kopi.” Tiang marasa Bli Nyoman mula saja serius lakar ngajak tiang ngorta. Mirib saja penting lakar sambatangé.\nDi dauh alun-alunné mobil sédan ané tumpangin tiang ajak Bli Nyoman parkir. Ajak dadua tiang macelep ka kafè kopi, suwung pesan kafené. Tiang ngangsehang apang runtag bayun tiangé tusing malawat di muan tiangé.\n“Ada apa mirib bli nyoman saget nadak ngalih tiang?”\n“Ampura, bli tusing nyambat tekén I Luh unduk bli mulih tur lakar katemu ajak I Luh.”\n”Bli mula tusing taén nyambat apa-apa ajak tiang,” kéto tiang masaut ngambrés sakadi mesuang pedih basang tiangé ané suba makelo matanem.\n“Bli nawang I Luh nu pedih tekén bli, terima bli pedih I Luhé, lakar bekelang kanti mati. Mula bli kadung suba majalan,” saget Bli Nyoman nyaup liman tiangé tur ngembel tekek pesan, “Nanging, bli nu tresna tekén iluh kanti jani. Tusing ada ané sida lakar ngentinang tongos I Luhé.” Tiang buin tengkejut, sanget tengkejut.\n“Ampura, tiang suba engsap tekén unduké ento,” kelésang tiang liman tiangé.\n“Da I Luh nguluk-nguluk, I Luh nu setata teka di ipian bliné. Tu ciri I Luh nu setata nyambat-nyambat bli,” tiang negil, yéh matané das ulung di pipiné.\n“Luh, né ada pangidih bliné tekén I Luh. Saja mirib bli wanén, nanging bli tusing lakar malaksana kakéné yèning tusing tekén I Luh, bli tusing enyak. Nyak I Luh ningeh satuan bliné?”\nTiang tusing masaut, mara jani Bli Nyoman makita nyatua ajak tiang. Apa mirib ada?\nBli Nyoman, suba duang bulan ené ngalihin tongos tiangé ngoyong. Timpal, nyama, makejang anaké ané nawang tiang takonangé, kanti ia nawang tiang ngajahin di Désa Jimbaran. Tetujoné ngalih tiang, ngidih pelih tekén unduké ané pidan, to ané utama. Ané nomor dua, ngidih tulung apang tiang nyak dadi “perempuan sèwaan”. Bli Nyoman ngidih apang tiang dadi anak luh ané melihara bibit manik ragané di basang tiangé. Jani rumus kedokteranné suba sayan maju, siba nyidang merékayasa génetika di luar rahim, tur nyelapang di basang anak luh lénan sakadi apa ané adanangé bayi tabung. Tiang lakar beling, nanging maniké ento boya pianak tiangé, tuah pianak Bli Nyoman lan Luhné.\nKurenan Bli Nyomanné tusing nyidang beling, sangkaning rahimné tusing sida melihara manik. Suba ping telu pianakné kruron, ngaénang kurenané nyerah, pasrah. Dugas dokteré ané meriksa ngorahang sujatiné Bli Nyoman nyidang ngelah pianak nanging nganggo “perempuan penyedia rahim”, kurenanné setuju. Sawireh, ovum lan sperma ragané ajak dadua ané lakar anggoné rékayasa génetika luar rahim.\nKéto Bli Nyoman nuturang tekén tiang, muané ocem disubané suud nutur. Tiang nu makeneh-keneh. Rasayang tiang Bli Nyoman bes juari teka ngalih tiang tur ngidih ané tidong boya tekén tiang.\n“Bli, dadiné bli teka mai tuwah ngidih nyilih basang tiangé?’’ Kéto tiang banggras, “Apa kadén Bli tiang, anak luh kén-kén mirib tiang?”\n“Luh, tulung bli. Né penting apang I Luh nawang. Kurenan bliné ba dasdas buduh sangkaning tusing ngelah pianak. Makejang nyamané misuh-misuh bli, orahangé bli nak muani bekung. Bli tusing bekung Luh, dokteré suba muktiang ento. Sangkaning kurenan bliné dogén tusing sèhat. Yan bli bekung, tusing ja kalar kruron maniké ané suba ada.”\nTiang bengong, apa dayan tiangé jani. Kopiné ané maseduh di arepan tiangé suba dingin, rasa nék ulun hatiné dugasé nginem kopiné.\n“Yan tiang prasida nyerahang basang tiangé tekén Bli, ada pangidih tiangé abedik,” kéto tiang ngraos tekén Bli Nyoman dugasé ragané teka buin ka pondok tiangé. Langité suba peteng dugasé ento, tiang nepukin bintangé makenyit liu pesan.\n“Apa to Luh, sambatang! Tusing abesik, liunan tekén ento lakar isinin bli pangidih I Luhé,” Bli Nyoman nelebin paningalan tiangé sekadi pidan, tiang tusing prasida ngengkebang.\n“Maniké ento boya gelah Bli lan kurenan bliné. Nanging mula saja pagelahan Bli lan tiang. Boya pakanténan cawan pétri, nanging pakanténan Bli lan tiang.”\nWanén! Wanén pesan tiang ngidih buka kéto tekén Bli Nyoman. Ragané makenyem, laut maanggutan. Mirib ané ada di kenehné mula patuh cara ané ada di keneh tiangé Sangkaning tresna.\nKija Bli makelo ninggal tiang? Sakadi kedis, Bli suba joh makeber, nambung. Suba makelo, makelo pesan tiang padidi. Tiang makelo kilangan Bli, tusing buin nyidayang cara pidan, ngelut bangkiang Bliné tekek yan tiang sedih, ngembel liman Bliné yan tiang takut. Sabilang peteng, sabilang tiang inget setata tiang ngastiti ring Hyang Widhi, Bli seger selamet panjang yusa.\nDugasé ento…. Makelo tiang tusing nyidang masaré. Dapetang tiang Bli sirep leplep di samping tiangé. Angkihanné gagéson sakadi malaibang peteng. Makelo tiang makeneh, sira Bli sira tiang, dija Bli dija tiang, dija ragané ajak dadua? Sira ngardiang buka kéné? Di petengé dugasé ento, baniang tiang ragan tiangé ngelut Bli cara pidan, kanti ka tangkah, kanti ka keneh Bliné, kanti neleb ka déwék Bliné…\nTiang tusing nyak nawang, kénkén Bli Nyoman nyatuang unduké ené tekén kurenanné di Surabaya. Miribang tiang ragané nguluk-nguluk nyatua, mirib ragané ngorahang suba man anak luh ané lakar dadi “ibu pengandung”. Mirib ragané nguluk-nguluk, anaké luh ento ngidih apang delokin sabilang minggu, nyagerang dewék tiangé seger. Miribang tiang ragané masé nguluk-nguluk, ngorahang tiang sing nyak katemu ajak kurenan Bli Nyomanné, takut yén marasa maniké tusing gelah ragané. Uli dugasé ento tiang sah dadi kurenan Bli Nyomanné, yadiastun ané nomor dua, nanging pianaké ané jani kadut tiang setata dadi nomor siki. Wanén! Saja wanén tiang.\nPosted by Ketut Adi Candra at 15:54 0 comments\nPis satak juta rasayang tiang bek sajan. Kéwala pis amunto sing ada artinné yéning bandingang tekén tresnan matua luh muani sané setata aptiang tiang.\n“Yéning ulian pipis satak juta tiang nyidayang makatang rasa tresnan mémé bapanné Bli Madé kurenan tiangé, sinah luung pesan,” kéto tiang mapitungan padidi, sambilang nyuahin Luh Éka pianak titiangé ané adiri.\nTiang tusing bisa ngampet demen, suba marawat di matan tiangé, Luh Éka kaempu lan kasayangin olih Pekak lan Dadongné.\n“Dumadak ulian pipis satak juta ento, I Mémé lan I Bapa nyak las nrima tiang dadi mantu, dadi kurenanné Bli Madé,” kéto tiang ngrimik padidi. Luh Éka pianak tiangé matolihang, mirib ia marasa héran méméné mamunyi padidi, kéwala ia sing matakon. Becat-becat ia nyemak tasné, turin malaib menék ka mobil, ané lakar setirin tiang.\nLuh Éka, pianak tiangé totonan mara kelas 1 sekolah dasar. I pidan dugas, kulawargan titiangé tondén kena baya, Luh Éka biasa kaatehang masuk olih bapanné, kurenan tiangé, Bli Madé Sukèrta. Dadinné sasukat Bli Madé, kaukum sangkaning nyalukin kapelihan bapanné, tiang ané ngatehang Luh Éka ka sekolah.\n“Dumadak ulian pipis satak juta, Bli Madé becak bébas uli penjara, dumadak di subané Bli Madé bébas, mémé lan bapa, bisa ngajiang tiang,” kéto dogén pinunas tiangé.\nSeka becik mas-masan tiangé adep tiang, mobil tiangé masih adep tiang. “Kadung ja besik dogén ngelah mobil, né penting tiang nyidang buin mapupul ajak kurenan,” kéto pangaptian tiangé sambil nyerahang pipis satak juta ka matuan tiangé ané muani.\nMirib, matuan tiangé luh muani suba ngancan kresep, unduk pitresnan tiang lan Bli Madé kapininan kulawarga. Ento mirib ané nganayang matuan tiangé ané muani sesai malali ka penjara, tongos kurenan tiangé maukum. Pang kuda kadén matuan tiangé ngorahang matemu ngajak kepala penjarané. Sabilang ningehang unduk ento, ketug-ketug tangkah tiangé, rasa demen rasayang tiang nengsek, cara tusing nyidang tambakin.\nJani, kurenan tiangé nyidang pesu uli penjara. Saja dingehang tiang, kurenan tiangé pesu krana waneng hukumanné mula amonto. Patakon nyaman-nyaman tiangé jumah ané setata nakonang unduk pelakun pipisé ané satak juta, tusing cawis tiang. Nyak kija ja lakun pipisé tusing sangetang tiang, né penting, kurenan tiangé pesu uli penjara. Né penting, panak tiangé Luh Éka nyidang matepuk ajak bapanné.\nSedeng demen-demenné tiang makangen-kangenan ajak Bli Madé kurenan tiangé, saget tiang ningehang satua jelék pesu uli bibih Bli Madéné.\n“Mimih nyajang sajan i bapa, kadén nak ka penjara nelokin Bli, jeg ka penjara ngalih pejabat penjarané, laut matetawahan unduk tongos pagawé negeri. Koné suba maan tongos, ajinné aji satak juta. Kija kadén i bapa maan pipis anggana meli kursi pagawé negeriné ané lakar tegakina baan I Nyoman...,” kéto Bli Madé ngorta sambilanga masebeng jengis. Kondén pegat satuanné Bli Madé, sagét rasayang tiang panyingakan tiangé makunang-kunangan, bayun tiangé runtag, laut tiang ensap tekén padéwékan.\nMara inget, dapetang tiang, ragan tiangé suba di kamar di duur pasaréanné. Di tebénan tepuk tiang Bli Madé lan panak tiangé Luh Éka nguwut batis tiangé. Uli semunné ngenah sajan Bli Madé sing nawang unduk, tur marasa sangsaya tekénang padéwékan tiangé.\n"Uli pidan Gék gelem, dadi sing taén maorahan tekén Bli?" kéto Bli Madé matakon alus.\n"Ampurayang Bli, Gék, mirib krana baet ngenehang Bli, ngemasin Gek gelem, jani Bli suba teka, suba mulih, da buin anggona keneh," kéto buin Bli Madé ngaraos. Cingakin tiang panyingakanné barak, sedih ia nepukin tiang buka kéné.\nTiang sing dot Bli Madé, ané mara sajan ngrasayang udara bébas marasa sebet, lawan-lawanang tiang bangun. Ngedénang tiang bayun tiangé, tiang makenyir. Bli Madé milu makenyir. Kenyir Bli Madéné rasayang tiang manis sajan cara kenyiré ané pidan duges tiang nu matunangan.\nNyingakin kenyir Bli Madéné prajani ilang sebet, pedih, lan inguh tiangé. Ané rasayang tiang tuang rasa bagia lan angayubagia ring Sanghyang Widhi sangkaning tiang kapicayang galah mapupul buin ajak kurenan lan panak tiangé. Bisa mapupul cara janiné dogén suba tan kadi-kadi rasa bagia tiangé. Tusing buin tiang sebet tekéning pipis satak juta ané suba juanga baan matuan tiangé, bapanné Bli Madé.\nNgingetang unduké ento makebris kedék tiang padidi.\n"Yéh nak nguda jani Gék kedék, ada ané soléh di awak bliné?," paling Bli Madé malihan awaknné, uli duurné kagrépé, boongné, kupingné, bibihné, bajunné, konyangan kabalihin. Parisolahnée ento ngranayang tiang sumingkin kedék.\n"Tusing Bli, tusing ada ané soléh sid néwék Bliné," kéto tiang ngorahin ia sambilang ngampet kedék.\n"Man kéto nak nguda dadi Gék kedék, suud niwang, suud ngeling jani kedék, da nyén suud kedék dadi ngeling, dék-dék ling, dék-dék ling," Bli Madé ngendiang tiang, cara ngendingan anak cenik pusuh.\n"Jani tiang kal nyatua, kéwala Bli harus majanji tuasing dadi pedih nah," tiang natangin Bli Madé.\n"Unduk apa? Da gén nyanan Gék nyatuang untuk Gék mamitra nah," Bli mapi-mapi pedih. Kéwala penyingakané kijep-kijep, ngenah sajan ia macanda.\n"Tenang gén, tiang sing taén ngelah mitra, makeneh ngelah mitra dogén tusing taén. Né unduk pipis satak juta ané punduhang tiang uli tabungan, ngadep mobil, lan ngadep mas-masan" kéto tiang nyarita.\n"Pipis satak juta? Pipis satak juta ané anggona ngalih tegakan pagawé negeri kapinang bapan Bliné, ané banga adin Bliné, I Nyoman Wati ento, pipis satak juta ento... ."\nTusing baang tiang buin Bli Madé nglantangang munyinné. Tekep tiang bibihné aji anggutan. Bli Madé bengong, panyingakanné barak, kéwala matalang.\n"Bli suba majanji tusing pedih, Bli harus satia tekén semaya, Bli sing dadi pedih," tiang nengsek kurenan tiangé apanga tusing pedih. Endahang tiang ya, ginikang tiang bangkiangné, gelut tiang, diman tiang, sambilang tiang kedék kékék-kékék.\nPanak tiangé Luh Éka, masih milu nuutang, maganti-ganti tiang ngéndahang Bli Madé, maganti-ganti tiang gelut, nginikang lan niman Bli Madé, kanti ilang gedeg lan pedihné. Jani Bli Madé milu kedék cara tiang lan Luh Éka-né.\n"Péh buin i raga bakat belog-beloganga tekén i bapa, mula ja i raga jak dadua belog, Gék lan Bli seken-seken belog. Suba Bli nyak ngantiin togos i bapané di penjara, jani Gék buin ngantiin pamelin kursi pagawé negeriné adin Bliné. Nyoman Wati, panak paling kesayangan i bapané. Mula cocok i raga makurenan, patuh-patuh belog," kéto abetné Bli Madé sambilanga ngagas duur.\n"Tiang nyak ngemang pipis satak juta ento krana kadén tiang anggona mesuang Beli uli penjara. Bas kaliwat demen tiangé ningehang Bli bébas uli penjara, ngranayang tiang sing pedas matakon lakar anggona gena pipis totonan. Yén sing Bli ngorahang i bapa kapenjara boya ja tuah ngurusang Bli, kéwala pepesan mabisnis tegakan pagawé negeri ajak oknum pejabat penjarané, berek tiang tusing madaya pipis tiangé ané satak juta ento anggoné meli kursi. Tuni saja tiang makesiab, sebet tekén pipis tiangé ané satak juta ento, kéwala jani rasa sebet tiangé suba kakalahang olih rasa bagia sangkaning Bli suba jumah, ngenemin Luh Éka, turin ada di samping tiangé. Kalingké pipis satak juta, kadirasa amiliar tusing lakar ada bandingané tekén kalegaan tiangé jani, nepukin Bli suba bébas."\nBli Madé ngidemang panyingkanné. Tangkahné kebut-kebut, rasayang tiang ya mautsaha ngampet elingné.\nBli Madé tusing mamunyi apa-apa buin. Sahasa ia ngelut awak tiangé. Tekek sajan, cara tusing dadi kelésang.\nPosted by Ketut Adi Candra at 15:33 0 comments\nBaan lelehné tan kadi, kondén jam sia peteng Madé Suandi suba uab-uab. Suba kiap gati. Sing nyidayang naanang, Putu Suandi ngojog balé. Mara nyedogang awak, paningalané suba ngidem tur sing dadi kedatanga.\nTengah lemeng babang Madé Suandi bangun. Ipian ngranayang ia kakéto. Ipian unduk pianakné, Nengah Ardianti, tulung-tulung sig umahé puun. Tulung-tulung sambilanga makelid kemu mai. Ngelidin mimis bedil lan péstol pasliwer tan parérénan uli dija kadén.\nInget déwékne ngipi, Madé Suandi buin nglebugang awakné di kasuré. Satondén ngidemang paningalan, ia ngamikmik, ”Tain pedem bebedag! Ngaduk-aduk dogén! Sing tawang iba kai leleh? Tain pedem bebedag, suud ngaduk-aduk!”\nBuin mani semengané, kedisé ramé nguci miwah siapé makruyuk saling timbalin, ngranayang Madé Suandi ngedatang paningalan. Tur ngranayang magadébras bangun. Makecos uli baléné. Majalan. Pesu ngojog radio. Ngidupang. Lega atinné. Mapan radioné nyiarang gatra. Sing makelo Madé Suandi lega. Ia makesiab ningeh gatra téror di Mumbai. Wawengkon gumi India. Téroré di Taj Mahal Palace and Tower Hotél miwah di Tridént Oberoi Hotél.\nAdan hotél ané sambata durian baan penyiar radioné makulekan di kenehné. Marasa-rasa taén ia maca surat nganggo alamat hotélé totonan. Buka ada ngentenin, maklebeh inget Madé Suandi tekén ipiané. Lantas, maklebeh inget tekén pianakné Nengah Ardianti. Ditu ia ngaplakin péléngan. Krana inget, Nengah Ardianti ané ngirim surat nganggo alamat hotélé totonan.\nRadioné ané nu nyiarang gatra téroré di Mumbai kalahina. Gelur-gelur ia ngaukin somahné. Somahné ané sedek nyakan di paon magagésoan nyagjag. Teked diarepné Madé Suandi, matbat.\n”Kénkén-kénkénan né? Das lemah gedéné gelur-gelur sing karuan enteka. Apa kuangan. Kopi? Jaja? Nasi ungkus? To, ditu, sig tongosné biasa!”\nBatbata kakéto, Madé Suandi kamemegan. Maksaang awak nujuang radioné. Kurenané ngipekin radioné. Ningeh gatra téror di Mumbai, kurenané buin matbat, ”Da tiang orahina gatra, jelé kakéto. Makuing kopingé ningeh!”\nApang suud kurenané matbat, Madé Suandi nyambat Nengah Ardianti.\n”Kenapa Nengah Ardianti?” Cara sikep layah somahné nyander aji patakon.\n”Sig hotél tongosné magaé ada téroris.”\nPrajani somahné suud matbat. Prajani ngatabtab.\n”Mimiiii, kénkén ya I Nengah ditu. Suba tombaang kemu masi mamuuk. Di kéné-kénéné, kénkénang jani?!”\nMadé Suandi nganduh-anduh somahné aji :\n”I Nengah magaé ditu uli semengan kanti sanja. Téroré ditu tengah lemeng gedené.”\nAnduh-anduha kakéto, somahné Madé Suandi suud ngatabtab.\nNyodog di batan nyambuné, nyaruang inguh, Madé Suandi ngingetang paundukan pianakné, Nengah Ardianti, kanti mutusang magaé ka Mumbai. Cara sinétron, unduké ento marawat di kenehné.\nTamat SMK, Nengah Ardianti orahina kuliah di Fakultas Ékonomi Universitas Udayana. Sing pesan nyak. Madé Suandi ngorahin somahné, Nengah Ardianti sing nyak nglanturang sekolahan ka tongos ané tujuanga Fakultas Ékonomi Universitas Udayana. Somahné ngorahin apang nakonin kija nyetné nglanturang sekolahan.\nDi arep Madé Suandi lan somahné, Nengah Ardianti ngorahang lakar kuliah ka D1 Pariwisata. Madé Suandi lan somahné sing bani nungkasin. Kapin kéto, pinaka rerama, Madé Suandi matakon ngudiang kedeh pesan nyet pianakné kuliah ka D1 Pariwisata. Nengah Ardianti nyautin apang énggal maan gaé. Meled nawang sumeken apa sing keneh pianakné, Madé Suandi nyugjugin.\n”Ngah, kadén pariwisatané suba bugreg jani.”\n”Ané ngorahang bugreg nyén?” Nengah Ardianti semped masaut.\n”Pagawé hotél timpal bapaké. Ada masi gaid ngorahang.”\n”To gugu bapak?”\nKapin raos pianakné ento mucuang déwékné, Madé Suandi nu dogén nyugjugin. Tawanga pageh tur santep keneh pianakné kuliah di D1 Pariwisata, Madé Suandi suud nyugjugin. Laut nuturin apang pianakné jemet tur pageh kuliah. Nengah Ardianti nyanggupin pangidihné Madé Suandi.\nTamat D1 Pariwisata, Nengah Ardianti ngorahang tondén makeneh magaé. Tawanga pianakné énggal salah tampi, Madé Suandi sing bani nyempulungin. Kéto masi somahné. Madé Suandi nakonin Nengah Ardianti kénkén nyetné.\n”Tiang lakar kuliah buin D3 Fakultas Sastra Inggris Universitas Udayana.” Nengah Ardianti nekedang nyetné.\n”Tetujon Nengahé kuliah ditu apa?”\n”Basa Inggris tiangé tondén lapah, Pak, ngraos ajak toris tiang nu ngakngak-nguknguk.”\n”Lénan tekén ento apabuin?”\n"Apang énggalan maan gaé.”\n”Apang sing nyényé bapak matakon, lénan tekén ka D3 Fakultas Sastra Inggris Universitas Udayana, ada pangidih Nengahé buin?”\n”Yén bapak maang?”\n”Yén luung pangidih Nengahé ngudiang bapak sing maang?”\n”Kéné, Pak. Nyambi kuliah tiang lakar ngamiluin kursus komputer.”\n”Bapak sing berat nanggung tiang?”\n”Blin Nengahé taén mancingin bapak aji cara ané tekedang Nengah mara. Tawang Nengah pasaut bapaké?”\nNengah Ardianti mendep. Lantas makitukan. Kitukané seken gati.\n”Amun sing tawang,” Madé Suandi ngraos, ”Kéné bapak masaut. Sasidan-sidan lakar nanggung.”\nNengah Ardianti makenyem. Semitané égar. Paliatné bingar.\nTamat D3 Sastra Inggris Universitas Udayana, Madé Suandi nakonin Nengah Ardianti, lakar nglanturang kuliah apa lakar ngénkén? Nengah Ardianti ngorahang lakar ngalih gaé. Kabenengan kala ento ada pembukaan pagawé negeri, Madé Suandi ngorahin Nengah Ardianti. Madé Suandi ngorahin masi, ”Misan Nengahé, ané dadi anggota DPR maan jatah.”\nNengah Ardianti makitukan. Lantas kedék. Marasa déwékné kakedékin, Madé Suandi ngeréngin Nengah Ardianti.\n”Bapak, bapak. Bapak ngorahang paling sing demena tekén anak KKN. Jani bapak ané kéto.”\nMarasa kajempulungan, Madé Suandi ngagas bokné ané sing genit. Lantas, sabilanga kajengat-kajengit maklieng ngalahin Nengah Ardianti ané sayan nyangetang kedék.\nKanti atiban Nengah ardianti pesu-mulih hotel ngalih gaé, sing masi maan. Madé Suandi miwah somahné, madalem pianakné jerarat-jeririt kangin kauh. Kenehné ngorahin, apang pianakné ngalih gaé lénan. Makadua sing bani. Ané nyehina, pianakné salah tampi.\nAtiban liwat duang minggu Nengah Ardianti ngorahang suba katerima magaé di Hotél Oberoi. Sing ja di Hotél Oberoi ané di Seminyak. Hotél Oberoi ané di Mumbai wawengkon gumi India.\nMadé Suandi nombaang pianakné magaé kemu. Somahné masi. Nengah Ardianti, sing dadi singang apang magaé ja di Hotél Oberoi ané ada di Mumbai. Munyin somahné ané ngorahang di kenapa kudané kénkénang, sautina tekén Nengah Ardianti.\n”Mémé da anaké kenehé di lepeté dogén. Tiang magaé ka Mumbai, sing ja ngalih lepet. Tiang magaé lakar ngalih bekel idup. Lénan tekén ento ngalih pengalaman.”\nNingalin pianakné sing dadi tambakin, Madé Suandi lan somahné nyerah.\nJeritan somahné malaib ngaba HP ngojog déwékné ngesiabang Madé Suandi.\n”Anak ngudiang né, ngudiang jerit-jerit kéto malaib,” Madé Suandi nguélang somahné.\nSomahné ané suba majujuk di arepné nyerahang HP. Laut nyambat Nengah Ardianti nélpun. Madé Suandi nyemak. Nalekepang di kopingné. Ngraos paling, ”Ngah, kénkén jani di Mumbai? Nu térorisé ditu? Nengah dija jani?”\n”Tiang sing di Mumbai jani.”\n”Sing di Mumbai? Nengah dija sujatinné jani?”\n”Tiang di Jakarta. Sig timpalé. Kontrak tiangé suba telah aminggu ané liwat. Limang dina ané liwat tiang matilar uli Mumbai. Ajak timpalé ané ajak akamar di més. Buin mani tiang mulih.”\nNengah Ardianti suud nélpon, satondén Madé Suandi ngemikang bibih.\nPosted by Ketut Adi Candra at 15:32 0 comments\nJaga surut sunar ai,\nmakaon nilarin gumi,\nnuju sunare lampus,\ni kembang bintang matembang,\nnyantos toyan segarané,\nrauh ka pasisi,\nnanging toyané nyansan surut,\nsurut nguber matanai,\ni matanai kantun mamengkung,\nninggal i kembang bintang.\nnyaputin langité galang kangin\nsuung, kayunné matedung sepi\nmiribang suryané sampun uning\nkenyungé i rika\ninget tekén unduké i pidan\nngetékin sakancan manis idupé\nné jani sayongé nglikub ngebekin tangkah\nsing nyidang ngelidin\njani suba galah nyujuh suarga loka,\nmiribang suba pajalan idupé\nidup matine tusing dadi tawah\ntuah amonto tuwuh uripé\nmanumadi nyalanin sakancan lara,\nnyalanin sakancan manis idupé,\npangucapé si duri,\ndumogi atmané amor ring acintya\nI Wayan Buda Yasa\nGuminé peteng dedèt,\nKelambu wenginé selem tanpa bintang\nTan wénten sunar galang\nMakejang pati kaplug\nPati grepé ngalih tongos\nTongos tis negakang jit\nDi baduur tegeh negak\nTuding tujuh mapi ririh\nAh... jeg ngelahin\nAmah-amahan motah sabilang wai\nI dadong rerod tunggang-tungging di paon\nApang sida makudus bungut paoné\nSabilang wai tuah makeneh\nMakeneh ngalih abulih baas jakan\nPosted by Ketut Adi Candra at 15:30 1 comments\nLabels: Puisi Bahasa Bali\nLumut-lumut Watulumbang (52)\nDharma koné cara raré mara lekad. Yén sing melahang ngubuh sinah ia lakar gelem lantas mati. Ada dharma mati sakebedik di awak. Ada dharma mati sakebedik di jagat. Yén dharma mati, patuh cara raré mati. Tusing ada ané lakar nglanturang kauripan. Mawinan dharma punika kapiara tur kajaga lemah peteng, cara ngubuh raré mara lekad.\nRaré mara lekad koné cara celebutan yéh. Ulian ening toyané nganti lawatan padidi bisa ngenah ditu di dasarné. Ulian tis toyané cocok pesan anggon masugi. Ulian bersih toyané sing buin perlu lablab yén lakar inem. Sing kudiang-kudiang celebutan mula ngulangunin, luung anggon tongos mangening-eningang keneh. Kéto koné masih dharmané. Kéwala yén celebutané sing katengetang, sinah ada dogén anak iseng ngusak-asik embahané. Awinan liu ada celebutan ané yéhné sing dadi inem, sing duga ban anggon masugi, apabuin anggon tirtha.\nCelebutan yéh koné cara sastra. Ada masih ané ngorahang sastra ento ané cara celebutan yéh. Mawinan ada anak nunas pabersihan-panglukatan ka celebutané. Ada masih ané ngalih panglukatan ka sastra. Pangenahné celebutan tekén sastra ento patuh, kewala yen telektekang sing sajan-sajan patuh. Nunas pengluktan ke shastra cara anak ngaé sémér. Pongpong malu tanahé dalemang. Di subané dalem mara lakar nepukin yéh. Satondén nepukin paras di dasar sémér, nu kutek yéh séméré macampur tanah. Buin terus pongpong mara lakar nepukin yéh ening. Sémér ento pagaén manusa. Celebutan ento pagaén alam. Nyén ngaé sastra?\nSastra koné cara candi. Yén candi di pura nganggon batu paras, candi sastra nganggon basa, kabaos candibasa (candi bahasa). Napi kabaos candi yén ten sthanan Betara-Betari. Ring candiné Ida kalinggihang ri kala katedunang jagi kasembah. Ri ajeng candi anaké sané mabakti kisi-kisi “mamaca” keneh padidi. Di ajeng sastra anaké mamaca tulisan, kruna, lengkara, wecana, muah salanturnyané. Maca keneh patuh tekén maca sastra, kéwala yén telektekang sing patuh. Yén maca keneh mirib cara anak masesonténgan. Yén maca sastra mirib cara anak majapa. Ané nyonténg maca isin keneh. Ané majapa maca daging aksara.\nDija tongos dharmané? Yén cara raré mara lekad, dharmané saja suci, kéwala ia tusing bisa nulungin ibané padidi. Liu sajan ada satua nuturang manusa maperang nganti mati koné ulian ngilonin dharma. Sing ada anak maperang ngorahang ibané ngilonin adharma. Sing nyanan tongos dharmané di perang nglawan musuhé ento? Sang Kreshna nuturin Arjuna, kocap kaon pisan kawéntenan anak sané ten purun maperang nglawan musuh. Kocap ring ten purun “maperang” punika ten wénten dharma.\nYén orahang di celebutané tongos dharmané, napi dharma dadi tunas aji canang daksina? Sing nyanan di utsaha ngalih celebutan tur nyaga kesucian toyané, utawi di ketélan peluh dugas ngaé semer tongos dharmané? Kéto masih yén orahang di sastrané ada dharma, dong liu sajan ada dharma, réh janian liu anak duég bisa ngaé tur matutang sastrané padidi. Yén dini kéné yén ditu kéto, buka sing ada ané negul.\nNgiring badingan patakoné. Lakar nguda nakonang tongos dharma? Kadén di patakoné utawi di pasautné tongos dharmané? Koné sing ada dharma ririh. IBM. Dharma Palguna\nPosted by Ketut Adi Candra at 15:29 0 comments\nEndék Bali, Patutné Nénten Kakaryanin Masal\nKain endek, songkét lan poléng wénten ring makasami kabupatén ring Bali. Saking asil penelitian Wayan Geriya warsa 2009, kain endek, songket lan poléng kasinahang pinaka unsur budaya unggulan ring kota Dénpasar lan kain wali, sutra lan prada ngranjing ka silih tunggil unsur budaya potensial ring kota Dénpasar. Indiké punika kababarang olih Prof. I Wayan Geriya ring seminar indik kain, Anggara (29/12) lintang ring Dénpasar.\nBudaya mabusana krama Dénpasar manut Geriya nyiriang makudang-kudang éksprési, minakadi; ékspresi tradisionalitas, multikultural, difrensiasi sosial, stratifikasi sosial, gaya éksklusif, gaya inklusif, wentuk réprésentasi solidaritas utawi panyamabrayan lan réfréséntasi sarin-sarin peradaban.\nMawarna-warninné budaya mabusana krama kota Dénpasar ngicayang galah majeng kain endek prasida ngranjing pinaka busana lokal, nasional lan internasional.\nYadiastun cumpu ring napi sané kanikaang olih I Wayan Geriya, I Gusti Madé Arsawan, silih tunggil seniman kain Bali ngangken sangsaya ring panglimbak kain endek Baliné. Makarya endek manut I Gusti Madé Arsawan maiketan pisan ring rasa seni. Duaning i nguni akéh krama Baliné madua rasa seni sané tanying mawinan prasida metu kain-kain Bali sakadi endek, gringsing, prada lan sané siosan.\n"Sangkaning kain-kain Baliné metu saking rasa seni, mawinan kain endek Bali patutné nénten kakaryanin masal, yéning kakaryanin masal sinah pacang kalah masaing sareng kain endek pabrik," kénten dané nerangang.\nArsawan ngaptiang mangdané kain endek Bali madué ngenah néwék sané nénten aluh katempa, para seniman Bali sané taler pinaka pengrajin endek patut makarya kain endek sané makasami becik.\n"Mangda prasida masaing lan nglimbak seniman endek Bali patut makarya désain endek sané becik, nganggén benang sané becik, ngolah benang sané becik, nenun sané becik, prasida becik nata miwah masarang kain endek punika, tur prasida ngeret sakancan pakibeh produksi," kénten pangaptiannyané.\nSané kabaos endek manut Arsawan sujatinné wantah tenun ikat pakan, inggih punika indik éédan tata titi makarya corak utawi motif kain antuk mebed silih tunggil pahan benang antuk warna sadurung katenun.\nDané nguningang sujatinné wénten tatiga soroh tenun ikat nganutin pahan benang sané kabebed, minakadi tenun ikat pakan, tenun ikan lusi lan tenun dobel ikat.\nRing sajeroning éédan makarya endek mangda kaluhin endek Baliné prasida nincap Arsawan maperih ring pengembangan désain motif, sané madaging kakalih tatuek asiki ngenénin ngresepang éédan desain lan sané kaping kalih ngenénin master désain motif. Siosan ring punika sané taler abot manut lulusan Instutut Teknologi Bandung puniki wantah indik kréatifitas anggén ngembangin kawigunanan kainné, éédan désain motif sané nganutin kawigunan kain lan alternatif produksinyané.\nYéning sayuwakti mamah ngamajuang endek Bali tur nadosang endek Bali pinaka industri, anak lanang sané iteh makarya ring studio kebunnyané ring Balé Timbang ngusulang mangdané soang-soang krama Bali sané makipu ring widang industri endek Bali uning ring genahnyané soang-soang.\n"Mangdané wewangunan industri endek Baliné kuat, patut wénten pupulan sang makarya endek, pupulan sang sané ngaturang lakar sané becik (desain, benang, téknologi, dana lan sané siosan), pupulan anak sané jagi dados pengusaha utawi managemen, pupulan anak sané jagi numbas, miwah wénten kain sané dados meseh pinaka pembanding. Maksami punika patut malinggih ring genahné soang-soang, sampunang campuh," dané pamaungu. (ita/dwi)\nPengusaha Endek ring Bali, Kirang Magilikan\nEndek pinaka kain tradisional Bali kantos warsa 1980-an naenang kasub. Galahé lintang akéh kawangun perusahan-perusahan pertenunan (tenun cagcag lan ATBM/ alat tenun bukan mesin--red) ring Bali. Mangkin perusahaan-perusahaan tenun puniki sayan ical, endek-endek pakaryan pertenuan-pertenunan Baliné sayan meweh masaing sareng kain-kain saking dura Bali, sané mudahan.\n"Ongkos nenun alembar kamen sané lantangné 2,25 meter wantah selai tali rupiah, masaih sareng ongkos nenun ring sajebag Bali. Yéning katenun arahina saking pukul 8 kantos 4 soré, tukang tenun sané sampun kapiamdel pacang prasida nenun kirang langkung 3 meter kain," kénten I Ketut Rajin sané madué pertenunan "Artha Dharma" nerangang.\nAnak lanang sané meneng ring Désa Sinabun Singaraja puniki nganikayang perusahaanyané durung naenin nagingin pesen ka dura negara lan dura Bali sangkaning uning pacang nénten prasida nagingin pabesen anaké punika.\n"Yakti wénten sané mesen kain endek saking Jakarta, kéwanten dané wong Bali sané meneng ring Jakarta. Langganan titiangé akéhan saking Dénpasar, Badung, Gianyar, Klungkung, lan Karangasem. Ring Buléléng arang sané ngeh ring perusahan tenun titiangé," kénten Ketut Rajin saha kenyung.\nYadiastun nganikayang madué binaan tukang tenun kantos satusan, Rajin ngangkén nénten prasida nagingin pesenan seragam duaning endeknyané kakaryanin saking sutra lan nganggén warna alam.\n"Yadiastun polah-palih, tata cara lan ukuran lakarnyané pateh pastika nénten pacang prasida molihang kain sané macorak lan mawarna pateh. Biasané titiang wantah makarya kakalih, sané mapasangan, arang sané pateh duaning titiang nganggén warna alam, mawinan ketil pisan, pacang mabina-bina dadosné, nganutin sunar, tuuh lakar warna, lan tebel tipis lan suényané ngasuh benang," kénten dané ngimbuhin.\nSemaliha kawéntenan tenunnyané, manut Rajin kaanggén jalarang maseni-seni lan maangen-angen, durung ngamanahang memproduksi akéh.\nMewéhnyané makarya endek sané akéh lan pateh, manut Sarah Forbes, Direktur Utama Surfer Girl sané ngawi endek Baliné meweh ngranjing ka pasar-pasar tekstil sané ageng. "Penenun Bali kirang magilikan, mawinan méweh dagingin pepesen kain sané akéh. Contonné dumun titiang naenang ngrereh kain 500 meter, asiki perusahaan wantah mrasidayang yediang 50 meter, yéning ngrereh ring perusahahan siosan nénten prasida pateh lan ajinnyané taler masiosan. Mawinan arang perusahan-perusahan ageng mesen kain ring perusahan tenun ring Bali," kénten istri Roedolf Dethu puniki nguningang.\nYéning meled ngranjing ka pasar global, pungkuran, Sarah ngaptiang mangdané para pengusaha pertenunan ring Bali kayun magilikan.\n"Indik désain sampun becik, sané durung becik sapunapi antuk mangda prasida makarya tenun sané akéh lan gelis, lan prasida mendak pasar ring dura Bali lan dura nengara," baos dané.\nSiosan ring punika Sarah taler nyontohang kawéntenan silih tunggil perusahan tenun sutra ring Thailand sané prasida maju sangkaning nénten ngicénin galah majeng agén-agén. Ring perusahan sutra ring Thailand punika, dané nganikayang sang sané numbas langsung numbas ring sang sané ngasilang. (ita/dwi)\nPosted by Ketut Adi Candra at 15:27 0 comments\nIstri-istri para Déwa ketah kabaos sakti. Déwi Uma kauningin pinaka saktin Ida Betara Siwa, Déwi Saraswati pinaka saktin Ida Betara Brahma lan Déwi Sri pinaka saktin Ida Betara Wisnu.\nRing widang kawikon, peranda istri taler ketah kabaos pinaka saktin ida peranda lanang. Ring Bali asing peranda patut madué rabi pinaka sakti, duaning yéning nénten madué sakti nénten wenang malinggih. Kéwanten yéning anak istri sané durung marabian miwah sané nénten madué rabi (sangkaning rabin idané séda) dados malinggih dados peranda.\nIndiki puniki sujatinné nyinahang tegehnyané pangargan majeng anaké istri ring adat lan agama Hinduné ring Bali.\nPangargan majeng anak istri, pinaka saktin ida betara lan ida peranda sané tegeh, nungkalik pisan ring kawéntenan sané mamargi ring masyarakat Bali nguni lan mangkin.\nRing crita-crita Bali dumun, anak istri pinaka sakti sané "sakti" ketah kakawonang. Contoné kawéntenan tokoh Calonarang sané kasengguh pinaka ratun léak, sané kabaos ngiwa.\nRing crita-crita sané idup lan nglimbak kantos mangkin ring krama Hindu Baliné, Calonarang kasengguh iwang duaning ngamargiang pangiwa, mawinan patut kayudin tur kapademang. Duaning sakti, Calonarang sané maraga istri lan balu magentos dados satru.\nYéning rasan-rasanin malih, pidabdab sané kamargiang olih Calonarang boya ja sangkaning kaiwangannyané néwék, taler sangkaning panampén kramané sané nyangsihang pianaknyané sané mawasta I Ratna Manggali. Duaning, I Calonarang nganggén pangrasa tur mabéla pati ring rasa sakit hati okannyané, dané kasengguh iwang, kasengguh ngiwa. Indik pangrasa sané teleb wantah druén kapradanan, lan anak istri ketah akéhan madué karakter kapradanan (feminim).\nDumun anaké istri sané wikanan miwah majiwa kapurusan ring rabinné ketah kanikang ngungkulin tur kadadosang satru olih kulawarga suaminnyané. Yéning suaminnyané seda, ipun kabanda uning ngléak.\nKawéntenan punika kadi mamaksa anaké istri mangdané wantah majiwa pradana lan anaké lanang patut majiwa purusa. Indiké puniki pacang ngawi pakurenanné abot duaning nénten ja sami anaké istri banget pradana tur nénten ja sami anaké lanang prasida ngamel kapurusannyané. Duaning indik purusa lan pradana wantah indik pahpahan swadarma sané nénten patut karebut tur kabanding-bandingang.\nPosted by Ketut Adi Candra at 15:26 0 comments\nMadedagangan pala gantung wiadin pala bungkah sawai-wainan anak saja nekaang pikolih wang ané nglaksanayang swadarmaning darma pamaculan wiadin matetanduran. Pikolihné lantas abana ka peken-pekenné adepa apanga maan pipis. Pipisé lantas anggona matetendakan apanan lonto ané buatanga di paumahanné. Malaksana buka kakéné anak suba uli uling-uling kadabdab baan wang Baliné.\nYaning jani koné tongos wiadin tegak matetandurané suba ngangsan nyerikang wiadin nyupitang di nusa Baliné lantas kénkénanga wangé ané biasa madedagangan wiadin madep-adepan lakara malaksana buka ané suba-subanan? Buka kakéto liu anaké pada matakon mapan tongos-tongosé ané biasa dadi tegak medagang suba ngangsan sépi-jampi. Nanging, tongos-tongos madedagangan pala bungkah wiadin pala gantung uli dura nusa wiadin dura nagara ngangsan limbak tur ramé. Pianak-pianak wang taniné anak suba magingsir gaé; tusing buin rungu tekén gaginan wang tuané. Adénan suba nanggap upah dadi paladén di tongos-tongos madedagangan buka janiné. Buka kéto krimik-krimik Pekak Polos ipidan. Jani, ia tusing buin pakrimik nanging suba ngrépét pakrumuk dugas pituturin tiang léwat cucunné indik wang taniné di Panegara Jepang.\nDitu, kéto ia ngawit mapitutur, uli ilu kanti janian wang taniné anak nerus kasihin, kadabdab, tur katindihin baan pamréntahé. Pikolihné sawai-wainan tur sabilang masa anak saja kaolah tur kapadedagangang di peken-peken cerik wiadin tongos-tongos madedagangan gedé. Dadiannya, di tongos-tongosé ténénan anak saja pikolih tur paolahan pala bungkah wiadin pala gantung padéwékan ané adepa muah tendaka baan sakancan kramané. Guminné anak dadi tongos lan tegak matanduran tur maolahan buka apa ané laksanaanga baan wang dininé, lan pikolihné laut kapadedagangang buat kramanné. Ulian maan sih tur tindihan jati uli anaké gedé dadinné darma pamaculané di guminé ento anak nerus landuh nganti janiané. Buka kéto cucun Pekak Polosé mapitutur ajak pekakné. Bengong ia madigehang sambilanga nilik-nilikin makudang-kudang gagambaran wang tani tur pikolihanné ané ngenah di kelir komputer laptop cucunné. Bih, saja ngangobin; kéto pamineh pekakné.\nBuin pidan ké lakara peken-peken wang taniné dadi idup maglidehan buin buka i pidané? Buin pidan ké luh-luh wang taniné dadi bisa ngidupang padedagangan pikolih magarapan tur maolahan di carik lan tegalané?\nAné sanget sebetanga baan I Pekak Polos anak tusing ja ngured padedagangan tur paolahan pala bungkah lan pala gantungé lonto. Jati, ané tusing papegatan nyeletin paminehné indik magarapan di carik tur tegalané anak saja tuah laksana madedagangang kapatutan. Wang taniné koné patut maan pitulungan ané marupa subsidi kéné kétoné, minakadinné pupuk lan péstisida, muah liu ané lénan. Ngudiang té kapatutané ténénan dadi buka kapadedagangang, karikrik-rikrikin, kaubat-abitin? Kéto ia krimik-krumuk yadiastun ada anak ningeh wiadin tan, baan wang lén wiadin cucunné.\nLaksana wiadin pamineh madedagangan janiné anak saja tusing ngindikang pikolih uli madep-adepan pala bungkah lan pala gantung lonto. Marikrikan di laksana madedagangané anak suba ngruakin tur nglimbakin pariindikan laksana patetulungan wiadin pamatutan. Madedagangang makedaduané ténénan anak saja nekaang pikolih; pikolih marupa pipisé. Pipis ané mangranayang aget koné yan tan ketara di kadiniané. Di kadituané, marepan ajak Sang Suratma, pedas bakalan kaketaraang. Ulian ento, sengkala jati katandang mapan tusing ada buin laksana madedagangan.\nPosted by Ketut Adi Candra at 15:24 0 comments\nGuminé sumingkin keped\nMomoné makada rered\nJatmané ngaku-ngaku duég\nOh... Hyang Widhi titiang nunas mapinaweg\nI rika ring wangsa Yadhu\nSang Sambha ngaku digjaya\nNyentokin Sang Sadhu Acharya\nNgwehang daya upaya\nMapan marasa okan awatara\nGuminé ngemasang kali sengara\nApan dot ngliwatin betara?\nnyalanang sané prasida mabuat\nolih gelis rahinané, ngulengan apanga\nprasida kamanahin, diastun cutet\nwénten parilaksanané sané kasumbungan\npradé galahé nemonin kasujatianné\n(ii) tusing ngidang ngelidin\nada galah né ajak majajal\nmakerahin encén sané patut utamayang\nlaut, samian layuné kembang\nkambang tusing bani ngimbang\nkrana seselé sakadi\ngula pait, ngéncolang ngecapang pajalané\négar, disubané konyangan\nencah sambrag, pangawak ala ayuning rahinané\nné patut lakar tohin\nwantah pangantosan pepet pahing rahina anggarkasihé\n(iii) nénten wénten\nsané pacang mangetélan yéh panyingakan\nsawiréh wénten papatutan\nnenten sangkaning jejeh\nngetohin sepiné pacang nulakan semengé\nsané mapanganggé remrem\nboya je gading manis sakadi\nréncang dingin ngremengé makliab\nngetekin sakancan manis idupé\nPosted by Ketut Adi Candra at 15:21 0 comments\nLumut-lumut Watulumbang (51)\nApa ané tegehan tekén langit? Bapa, kénten kocap pasaut Dharmawangsa. Makejang anaké matutang pasaut punika. Mawinan ngantos mangkin yén wénten patakon kadi punika, setata anaké maosang Bapa ané tegehan tekén langit.\nSira sané kesengguh Bapa punika?\n“Tegehan tekén langit” alus ipun “luhuring langit”. Yén ring kekidungan Déwa Yadnya, Betara sané kawuwus tedun saking luhuring langit inggih punika Betara Siwa. Kocap kadi punika katatwan Ida, masthana luhuring langit, ring Shunyaloka, sané ten kapineh yén kapineh-pineh. Betara Siwa taler keparabin Purusa, utawi Mahapurusa. Ida sané kaucap Bapa?\nWénten Siwa sané saking gumi, inggih punika Pedanda Siwa. Kaucap Siwa sekala ri kala Ida mayoga masedana jangkep. Ida mangastawa mangastuti masadana mantra, japa mantra, bija-mantra, kuta-mantra. Siwa di guminé puniki sané kabaosang Bapa?\nDumun yakti Pedanda maosang ragan Idané Bapa ri kala mawarah-warah ring sisyané. Mangkinan sampun dangan sané nyebut Bapa. Ten kauningin napi awinan magentos. Minab puniki minab punika.\nRing sesonténgan, Akasa kocap sané kasengguh Bapa. Ring wewilangan Panca Mahabhuta yakti Akasa punika sané kabaos pinih luhur. Langit punika wantah wates pengliatan. Asapunika dohné mata dadua puniki sida nyingakin, sawates langit.\nSujatiné kocap luhuran saking langit taler Akasa. Sangkanin wénten ucap “langit tupang pitu”. Saduuran punika kocap wénten malih. Mawinan para pangawi sastrané nyurat Akasa punika ten matepi. Ten neked-neked yén duluh aji papineh.\nMenawi sané kabaos Bapa punika taler matingkat-tingkat. Ada Bapa di gumi, ada Bapa di langit éndép, ada masih Bapa di langit tegeh. Ngancan menék-menékang ngancan tegeh I Bapa, nganti sing nyidang nyujuh.\nBapa ané paek anggon gegisian. Wiréh yén sing magisian bisa srayang-sruyung pajalané. Cara megat titi cenik, yén sing melah ban magisian bisa labuh ka tukadé.\nBapa ané duur sirah anggon gantungan keneh. Yén keneh sing gantungan di tongos ané beneh, koné mirib cara layangan pegat, kema-mai ampehang angin. Dija kadén lakar ulung maglebug.\nBapa ané sawat sing kepineh buin, anggon sesuhunan. Wiréh yén sing koné masuhunan bisa goloh sirahé, yén ada angin baret mirib ampehang angin.\nYén manut buku papelajahan agamané di sekolahan, koné ada Bapa ané ngranayang i raga lekad uli di basang Mémé. Anaké mangkin maosang nika mawasta Bapa “biologis”. Bapa kadi punika sané kabaos Bapa sané paek.\nWénten taler Bapa sané ngranayang i raga lekad uli di basang sastra utawi Tattwa-Jnana. Anaké mangkinang maosang punika Bapa ring dharma. Bapa kadi punika genahné duur sirah, tongos ngantungan keneh.\nSari ning akasa shunya, punika Bapa luhuring langit. Doh yén kapineh, nampek yén kasungsung. Ida taler kocap magenah ring dalem awak sang sané nyungsung. Ring dijanan genah Idané ring dalem ing awak? Indiké punika suang-suang ngrereh, ten ada anak bisa ngatehang. IBM. Dharma Palguna\nPosted by Ketut Adi Candra at 15:20 0 comments\nDirah; Pasidikarang Anak Lanang\nYéning maosang indik kawéntenan Betari Durgha, pastika sampun maguat ring manah. Durgha pateh ring Déwi Kali, aéng, durjana, lan madué fungsi nglebur. Nanging punika ten ja sakadi sané kamanahin, santukan yéning rereh-rerehang Durghané punika wantah ibu. Ibu sané mawit saking sinar suci para betara-betarané sami daweg Mahésasura nguasayang Suarga Loka ri kala Betara Siwa nyemadi.\n“Image Durgha di Bali setata kapaiketan sareng Betari sané ngicén panugran pangiwa utawi pangléakan. Santukan candi bentar Pura-pura Dalem ring Bali setata madaging patung Betari Durgha sané sampun masalin rupa dados aéng, layah nyelép, lan nyangkol raré,” baos Ni Wayan Pasek Ariati Hunter.\nMalih kawewehin olih rabin Thomas Hunter, kawéntenan Betari Durgha kagambarang sakadi punika sangkaning makéh sastra utawi crita-crita saking Jawa Kuna, Tengahan sané nyeritayang Durghané punika madué fungsi nglebur kémanten. Sakadi Calonarang, tokoh perempuan sané mawasta Dirah kasub bisa neluh, nenung, lan nésti. Kocap ring critané punika, Dirah polih panugran saking Betari Durgha daweg ngaturang rah saking manusa sané sampun séda lan kauripang malih, tur baongné kasepeg. Mangda prasida rahné muncrat lan kaaturang ring Betari Durgha nataning Sétra Gandamanyuné. Punika crita sané sering kapirengang.\n“Saking crita Calonarang, walu sané mawasta Dirah kagambarang anak istri sané durjana. Walu setata kapaiketan sareng pangiwa utawi bisa ngléak. Sujatinné walu punika pageh ring angga lan rasa, boya ja sangkaning bisa nésti walu punika pageh. Nanging kapagehan walu punika wantah saking pangrasa, rasa sakit sané tan kadi-kadi ri kala katinggal nyunia loka olih suaminnyané. Rasa sakit saking sesindiran para pisagané sané nganikayang sangkaning déwéknyané suaminé ninggalin mercapada. Salanturnyané rasa sakit punika mauwah dados rasa pageh. Pageh sangkaning makayunan terehanné utawi pianaknyané tetep prasida nglanturang urip yadiastun wantah kauripin saking sekayan waluné. Walu sané pageh punika wantah ciri saking Betari Durgha taler madué fungsi ngrawat lan miara sakancan sané maurip,” ibun Jayanti Hunter puniki ngwewehin.\nPuniki sané ngawinang krama nampénin kaon indik kawéntenan waluné utaminé walu ring Bali. Walu setata kagambarang sakadi Dirah, walu nénten ja madué genah sané patut yadiastun waluné puniki darma, wikan, utawi pradnyan. Kadarman, kawikanan, lan kapradnyanan waluné setata katampénin kaon. Minabang sangkaning crita Calonarang punika sané kategesin dakén olih kramané. Punika sané ngawinang panampén-panampén kaon kramané setata metu majeng ring anak istri sané walu.\n“Mangkin, indayang i raga nénten gegéson minehin indik walu, Dirah, lan Betari Durgha, santukan makatigané wantah ibu. Ibu sané nyusuin gumi,” dané mapinunas. (dwi)\nPosted by Ketut Adi Candra at 15:18 0 comments\nDurgha; Ibu Bumi\n"Paripurnaning lista ayu, kénten Betari Durgha punika kagambarang. Ring India, Durgha punika madué tangan kutus, makakutus madaging sakancan panugran saking Déwata Nawa Sangané daweg ida kaembasang saking sudamani Betara Siwa. Para krama i rika nyumbah Betari Durgha nglintangin Betari-betari sané tiosan sakadi Saraswati lan Laksmi. Santukan Durgha punika barés, mangkin nunas mangkin kapaica kénten pangangken kramané ring India," Ni Wayan Pasek Ariati Hunter nuturang.\n"Mangkin janten sampun mauwahnyané image Durgha ring Bali sangkaning pengaruh perkembangan kesusastraanné. Minab sakadi ring Calonarang linggih Betari Durgha wantah ring sétrané, ngicénin panugran pangiwa, lan makudang-kudang sané kaon. Taler ring critané puniki kabaosang anak istri sané walu pastika ngiwa, sakadi berkembang ring Bali mangkin. Tios malih ring crita Raré Angon (Andha Bhumi) i riki Durgha wantah pasidikirang saking Betara-betara ring Siwa Loka, raris ida ngemasin nyungsutang pikayun. Minabang yukti nénten akéh pangawi istri dumun, puniki kajantenang saking crita-crita kuna sané ngamademang karakter anak istri," Ni Wayan Pasek Ariati Hunter ngwewehin. (dwi)\nPosted by Ketut Adi Candra at 15:17 0 comments


dell_desktop_cert by Keke Vasquez-Tama... 13 views\nLadies 2014 as at feb 2014 by Belvoir Park Golf... 89 views\nDap an cho cau hoi bep tu chefs co ... by Thomvu Vũ Thơm 30 views\nHow to Crack the AdvoCare Platinum ... by lovelybandit5153 174 views\n5 racist things assignment FYS by Tanner1287 128 views\n1. TATA RAKITING PEPRINTAHAN KARATON NGAYOGYAKARTA HADININGRAT DISAJIKAN OLEH KAWEDANAN HAGENG PANITRAPURAKARATON NGAYOGYAKARTA HADININGRAT RM LUMAKSONO GITO KUSUMO\n2. TIGA SEBUTAN YANG PERLU DIFAHAMINGAYOGYAKARTA HADININGRAT AJARAN BUDAYA/WILAYAH BUDAYA KASULTANANNGAYOGYAKARTA HADININGRAT PEMERINTAHAN KARATONNGAYOGYAKARTA HADININGRAT CEPURI\n3. SEJARAH SINGKATDIDIRIKAN OLEH PENGERAN MANGKUBUMI DENGAN DASAR PERJANJIAN GIYANTI TAHUN 1755 YANG MEMBAGI KERAJAAN MATARAM MENJADI DUA BAGIAN YAKNI SURAKARTA HADININGRAT DAN NGAYOGYAKARTA HADININGRAT SEMULA PENGERAN MANGKUBUMI DIANGKAT OLEHPARA PENDUKUNG DAN RAKYAT SUKOWATI MENJADI SRI SUSUHUNAN PAKU BUWANA III TETAPI TIDAK MAU DAN LEBIH SUKA DISEBUT PANEMBAHAN SUKOWATI\n4. SETELAH MEMPEROLEH BAGIAN YANG DISEBUT NGAYOGYAKARTA HADININGRATPARA PENDUKUNG DAN RAKYAT MENOBATKANNYA MENJADI SULTAN YANG PERTAMA DENGAN GELAR NGARSA DALEM SAMPEYAN DALEM INGKANG SINUWUN KANGJENG SULTAN HAMENGKU BUWANA SENOPATI ING NGALAGA, NGABDURAKHMAN SAYIDIN PANATAGAMA, KHALIFATULLAH INGKANG JUMENENG KAPING SEPISAN ING NGAYOGYAKARTA HADININGRATHINGGA SEKARANG GELAR TERSEBUT NASIH DIPAKAI PERBEDAANNYA HANYA PADA ANGKA YANG BERTAHTA\n5. DARI AWAL PEMERINTAHAN INGKANG SINUWUN KANGJENG SULTAN AL AWAL HINGGA VIII TIDAK BANYAK PERUBAHAN DIMANA KASULTANAN NGAYOGYAKARTA HADININGRAT DIBAGI MENJADI 2 (DUA) BASIS UTAMA DENGAN MERUBAH DARI SISTIM PERTAHANAN MENJADI SISTIM POPULER YAKNI NEGARA GUNG (IBUKOTA) YANG DIBAGIMENJADI 3 (TIGA) KABUPATEN DIBAWAH KORDINASI PEPATIH DALEM, SEDANG DILUARNYA DISEBUT MANCANEGARA YANG DIBAGI DALAM BEBERAPA KADIPATEN YANG BERSIFAT OTONOM TAPI LANGSUNG DIBAWAH KORDINASI INGKANG SINUWUN KANGJENG SULTAN\n6. PEPATIH DALEM BERGELAR KANGJENG PENGERAN ADIPATI ARYAMEMIMPIN PEMERINTAHAN MENGKORDINASI PARA BUPATI YANG BERGELAR KANGJENG RADEN TUMENGGUNGMEMIMPIN 3 (TIGA) WILAYAH DALAM NEGARA GUNG YAKNI KABUPATEN KUTA, KABUPATEN GUNUNG KIDUL DAN KABUPATEN ADIKARTA PEPATIH DALEM DIBANTU OLEH 8 (DELAPAN) KANAYAKANYANG MASING-MASING MEMPUNYAI TUGAS SPESIFIK YANG BERBEDANUMBAK ANYAR, GEDONG TENGEN, GEDONG KIWA,DAN LAIN-LAIN, TUGASNYA ADA BIDANG MILITER, HUKUM, PERTANAHAN, PAJAK, DAN LAIN-LAIN\n7. DISAMPING ITU DITUNJUK JUGA SEORANG PEPATIH DALEM DENGAN GELAR YANG SAMA NAMUN TUGASNYAMENGKORDINASIKAN TUGAS LEMBAGA YANG ADA DIDALAM LINGKUNGAN KARATONADA DUA MACAM LEMBAGA DIDALAM LINGKUNGAN KARATON KAWEDANAN HAGENG BERSIFAT ADMINISTRATIF DAN KORDINATIF KAWEDANAN HAGENG PUNOKAWAN BERSIFAT TEKNIS DAN OPERASIONAL\n8. KADIPATEN DIPIMPIN SEORANG ADIPATI DENGAN GELAR KANGJENG RADEN ADIPATI DALAM MENJALANKAN PEMERINTAHANNYA DIBANTU OLEHWEDANA, MANTRI, PENEWU, PENATUS, LURAH DAN DEMANG MASING-MASING MEKORDINASIKAN DAN MEMBAWAHI SUATU WILAYAH BERDASARKAN ADMINISTRASI KEPENDUDUKAN DAN KOMANDO MILITER\n9. INGKANG SINUWUN KANGJENG SULTAN IX SETELAH BERTAHTADITAHUN 1940 MELAKUKAN PERUBAHAN TATA PEMERINTAHAN SEBANYAK 3 (TIGA) KALI PEPATIH DALEM URUSAN KARATON DIBUBARKANMEMBENTUK KELEMBAGAAN YANG SAMA DIBAWAH KORDINASIPARENTAH HAGENG DAN SEMUA LEMBAGA DIDALAM KARATON DIPIMPIN OLEH SAUDARA LAKI-LAKI SULTAN MENARIK PEPATIH DALEM YANG MEMIMPIN PEMERINTAHAN UNTUK DIPIMPIN OLEH SULTAN SENDIRI DAN MENGGANTI KANAYAKAN MENJADI PANI RADYA PATI MENGELUARKAN AMANAT 5 SEPTEMBER 1945 YANGMENYATAKAN NEGERI NGAYOGYAKARTA HADININGRAT YANG BERSIFAT KERAJAAN BERGABUNG KEDALAM WILAYAH REPUBLIK INDONESIA\n10. DALAM PIDATO PENOBATAN TAHUN 1989 INGKANG SINUWUN KANGJENG SULTAN X MENEGUHKAN POSISI KARATON NGAYOGYAKARTAHADININGRAT DALAM NEGARA KESATUAN REPUBLIK INDONESIA SEBAGAI LEMBAGA BUDAYA VISI MELESTARIKAN DAN MENGEMBANGKAN AJARAN BUDAYA NGAYOGYAKARTA HADININGRAT YANG BERDASARKAN AL QUR’AN DAN HADIST GUNA MEWUJUDKAN KARATON NGAYOGYAKARTAHADININGRAT MENJADI PUSAT BUDAYA DUNIA YANG BERCAHAYA KARENA HAKEKAT HAMANGKU,HAMENGKU DAN HAMENGKONI BAGI KESEJAHTERAAN KEHIDUPAN SOSIAL BUDAYA RAKYAT\n11. MISIDENGAN MENGEMBAN AMANAH AJARAN BUDAYA PARA LELUHUR, AMANAH RAKYAT DALAMMELESTARIKAN BUDAYA BANGSA DAN TANGGUNGJAWAB DALAM PERGAULAN BANGSA DAN NEGARAKESATUAN REPUBLIK INDONESIA YANG BERDASAR PANCASILA DEMIKIAN PULA DALAM PERGAULAN INTERNASIONAL YANG TERBUKA DENGAN :\n12. MENGAJAK LEBIH BERANI MENGATAKAN YANG BENAR ITU BENAR DAN YANG SALAH ITU SALAH SEBAGAI WUJUD KOMITMEN HATI NURANI RAKYAT MELINDUNGI DAN MENGAYOMI SIAPAPUN TANPA MEMBEDAKAN GOLONGAN, SUKU, AGAMA, KEYAKINAN DENGAN ADIL BERJUANG TANPA PAMRIH DENGAN LAKU LEBIH BANYAKMEMBERI DARI MENERIMA DAN BERANI BERTANGGUNG JAWAB UNTUK MEWUJUDKAN KESEJAHTERAAN RAKYAT MENGEMBANGKAN MENJADI PUSAT GAGASAN DAN MEMBERISUMBANGAN UNTUK KEHIDUPAN MASYARAKAT YANG DINAMIS, KREATIF DAN UNIVERSAL SIFATNYATIDAK BERTENTANGAN DENGAN KONSTITUSI DAN PERATURAN PERUNDANGAN NEGARA KESATUAN REPUBLIK INDONESIA\n13. TUJUAN MEWUJUDKAN KARATON NGAYOGYAKARTA HADININGRATYANG DITATA BERDASARKAN WAWASAN INTEGRAL, KOSMIS, FILOSOFIS KEJAWEN LAHIR BATHIN NYAWIJI, GREGET, SENGGUH, ORA MINGKUH, PURWA MADYA WUSANA,YANG DAPAT MEMBERI SUMBANG SIH BAGI NEGARA, BANGSA DAN NEGARA\n14. TATA RAKITING PEPRINTAHAN KARATON DIBAWAH PIMPINAN INGKANG SINUWUN KANGJENG SULTAN X SEMULA TERDIRI DARI 1 (SATU) PARENTAH HAGENG KARATON5 (LIMA) KAWEDANAN HAGENG PUNOKAWAN 1 (SATU) KAWEDANAN HAGENG 3 (TIGA) KAWEDANAN 12 (DUA BELAS) TEPASSEMUA DIPIMPIN SAUDARA LAKI-LAKI SULTAN DENGAN GELAR KANGJENG GUSTI PENGERAN HARYA ATAU GUSTI BENDARA PENGERAN HARYA\n15. PARENTAH HAGENG KARATONKAWEDANAN HAGENG PUNOKAWAN KRIDAMARDAWA WIDYABUDAYA PURAYAKARA WAHANA SARTA KRIYA PURARAKSAKAWEDANAN HAGENG SRIWANDAWA\n16. KAWEDANAN PENGULON, PURALAYA DAN KEPUTREN TEPASBANJARWILAPA, MUSIUM, PARIWISATA, PANITIKISMA, KAPRAJURITAN, HALPITAPURA, SECURITY, DWARAPURA, DARAH DALEM, RANTAM HARTA, DANARTAPURA, WITARDANA\n17. KEMUDIAN DIRUBAH DENGAN MENGGUNAKAN ORIENTASI KARATON SEBAGAI LEMBAGA BUDAYA INGKANG SINUWUN KANGJENG SULTAN SEBAGAI PIMPINAN DIDAMPINGI SRI PALIMBANGANLEMBAGA PERTIMBANGAN TERDIRI DARI 4 UNSUR SAKA GURU BUDAYA NGAYOGYAKARTA HADININGRAT PUTRA DALEM, SENTANA DALEM, DARAH DALEM DAN ABDI DALEM PANDITE ADJITIM AHLI DIBERBAGAI BIDANG ADAT, AGAMA, BUDAYA, SOSIAL, POLITIK, EKONOMI, HUKUM, DLL MASING-MASING BIDANG SEKALIGUS MENYELENGGARAKAN SEBUAH LEMBAGA STUDY\n18. KAWEDANAN HAGENG PUNAKAWAN PARWABUDAYAMEMBAWAHI KAWEDANAN PENGULON, PURALAYA, KEPUTREN DAN KANAYAKANKAWEDANAN PENGULON MEMBAWAHI GOLONGAN KAJI DAN SURANATA, KEMESJIDAN DAN PETILASAN KAWEDANAN PURALAYA MEMBAWAHI GOLONGAN SULTAN AGUNGAN, KOTAGEDE, IMOGIRI, DAN MAKAM LAINNYAKAWEDANAN KEPUTREN MEMBAWAHI GOLONGAN KEPARAKPARA GUSTI, KEPARAK JAGA, SEKULANGGEN, GEBULEN DAN PRABEYAKAWEDANAN KANAYAKAN MEMBAWAHI GOLONGAN NUMBAK ANYAR, BUMI SEWU, BUMIJO, GEDONG TENGEN DAN GEDONG KIWO\n19. KAWEDANAN HAGENG PUNOKAWAN NITYABUDAYA MEMBAWAHI KAWEDANAN REKSABUDAYA, KRIDABUDAYA,REKSAPURA DAN MUSIUM KAWEDANAN REKSABUDAYA MEMBAWAHI GOLONGANKAPUSAKAN, KAPUJANGGAN, KAPUSTAKAAN DAN KAARSIPAN KAWEDANAN KRIDABUDAYA MEMBAWAHI GOLONGAN KARAWITAN, WIRASWARA, PEDALANGAN, BEKSAN DAN KAGUNAN KAWEDANAN REKSAPURA MEMBAWAHI GOLONGAN JAGI REGOL, SECURITY, NRANG DAHANA DAN BANDAKASMALA KAWEDANAN MUSIUM MEMBAWAHI GOLONGAN MUSIUM, PARIWISATA DAN HINGGIL\n20. KAWEDANAN HAGENG PUNOKAWAN PARASRAYABUDAYA MEMBAWAHI KAWEDANAN KISMAPURA, WAHANAPURA, KRIYAPURA, HALPITAPURA DAN PRAJURITKAWEDANAN KISMAPURA MEMBAWAHI GOLONGAN NGAJENG, UKUR, DATA, PENETAPAN DAN KEUANGAN KAWEDANAN WAHANAPURA MEMBAWAHI GOLONGAN BANGUNAN, LEDING, LISTRIK, TAMAN DAN WIMANA KAWEDANAN KRIYAPURA MEMBAWAHI GOLONGAN SELA, KAJENG DAN TOSANKAWEDANAN HALPITAPURA MEMBAWAHI GOLONGAN BELANJA, GUDANG DAN DISTRIBUSI KAWEDANAN PRAJURIT MEMBAWAHI GOLONGAN UNGEL- UNGELAN, BREGADA, LOGISTIK, PERALATAN.\n21. KAWEDANAN HAGENG PANITRAPURAMEMBAWAHI TEPAS SRIGURITA, DANARTAPURA, SENTANAPURA, NAYAKAPURA DAN DWARAPURA TEPAS SRIGURITA MEMBAWAHI BAGEAN PENYARIKAN, KAHARTAKAN, PROTOKOL, UMUM DAN LADOSAN TEPAS DANARTAPURA MEMBAWAHI BAGEAN RANTAMARTA, KAS, MEDALARTA, LAPORARTA,WITARDANA TEPAS SENTANA PURA MEMBAWAHI BAGEAN PUTRA DALEM, SENTANA DALEM, WAYAH DARAH DALEM NGENGER, DARAH DALEM TEPAS NAYAKAPURA MEMBAWAHI BAGEAN PUNOKAWAN, KEPRAJAN, PEMBINAAN TEPAS DWARAPURA MEMBAWAHI BAGEAN HUBUNGAN MASYARAKAT, HUBUNGAN PEMERINTAHAN, HUBUNGAN PAGUYUBAN ABDI DALEM, HUBUNGAN PAGUYUBAN TRAH DARAH DALEM\n22. ABDI DALEM KARATON NGAYOGYAKARTA HADININGRAT DIBAGI DALAM DUA KELOMPOK BESAR ABDI DALEM PUNOKAWAN ABDI DALEM YANG BEKERJA DILINGKUNGAN KARATON, DAN MENDAPAT GAJI DARI TEPAS DANARTAPURA ABDI DALEM KEPRAJANABDI DALEM YANG BEKERJA DILUAR KARATON DAN MENDAPAT GAJI DARI PEMERINTAH ATAU SWASTA\n23. URUTAN PANGKAT ABDI DALEM DENGAN PADANAN PEGAWAINEGERI SIPIL/ANGGOTA TNI/ANGGOTA POLRIKPH JENDRAL TNI JENDRAL POLKRT Nayaka IVe LETJEN TNI KOMJEN POLKRT Kliwon IVd MAYJEN TNI IRJEN POLKRT Sepuh IVc BRIGJEN TNI BRIGJEN POLKRT Bupati Anom IVb KOLONEL TNI KOMBES POLR Riyo Bup Anom IVba LETKOL TNI AJKOMBES POLWEDANA IVa MAYOR TNI KOMISARIS POLKLIWON IIId KAPTEN TNI AJKOM POLLURAH IIIc LETTU/DA TNI IPTU/DA POLBEKEL Sepuh IIIba PEMB LET/DA TNI AJIPTU/DA POLBEKEL Aom IIdcba SERSAN TNI BRIG/BRIP POLJAJAR Idcba KOPRAL/PRAJ TNI AJBRIP/BHARA POL\n24. CEKAP SEMANTENWONTEN KELEPATAN NYUWUN PANGAPUNTEN MATUR NUWUN


Ida Bagus Gdé Parwita - Suara Saking Bali\nHome / Pangawi / Ida Bagus Gdé Parwita\nIda Bagus Gdé Parwita\nSuara Saking Bali 00:38 Pangawi\nIda Bagus Gdé Parwita embas ring Désa Tihingan, Klungkung, 19 Nopémber 1960. Naanin ngamolihang juara kaping siki penulis ésai mabasa Indonésia sajebag Bali ring Balai Bahasa Dénpasar warsa 2001. Juara kaping tiga penyurat tembang Puputan Klungkung warsa 2001. Juara kaping siki penyurat tembang Puputan Klungkung warsa 2002. Ngamolihang Widya Pataka saking Gubernur Bali warsa 2009 antuk buku pupulan puisi Bali mamurdha “Wayang”.\nNgawitin makekawian duk warsa 1980, tur polih nyarengin Forum Puisi Indonesia 87 ring TIM Jakarta Antologi Puisi Indonesia 1997 ring TIM Jakarta, Himpunan Penulis, Pengarang dan Penyair Nusantara(HP3N). Kakawian Ida marupa puisi taler katerjemahang ka Bahasa Inggris ring Ubud Writers and Readers Festival. Sasuratan budaya Ida kawedar ring Nusa Tenggara warsa 1983, Mingguan Prima, Bali Post, Majalah Burat Wangi, Canang Sari, Bali Orti, lan Majalah Online Suara Saking Bali.\nIda Bagus Gdé Parwita Reviewed by Suara Saking Bali on 00:38 Rating: 5


YANG Paling ANEH...!!!: ANEH, di Brazil Terjadi Hujan Spiderman.\nANEH, di Brazil Terjadi Hujan Spiderman.


Waged - kamus bahasa bali\nw g) d/\nIn Balinese: Nika taler sané mawinan dané waged ring makudang-kudang basa minakadi: Spanyol, Prancis, Inggris, Talagog, Indonesia, lan basa Bali.\nIn Balinese: Sawireh suba makelo Cening nunas ajah dini di pasraman, jani suba Cening madan pada wikan tur waged, suba Cening maraga duur, pantes suba ngwangun swagina suang-suang.\nIn Balinese: Ida wantah silih tunggil pangawi sané waged ring bidang keséhatan utamannyané ring Bali.\nIn Balinese: Akeh sane prasida kabuat olih generasi milenial ritatkala ngwantu pemerintah megatang rantai penyebaran Covid-19 minakadi sane paling saderana inggih punika nyobyahang parindikan geginaan sane becik tur positif sane prasida nambakin Virus Covid-19 utawi ngaryanin konten sane menarik lan positif indik penyebaran virus corona, silih tunggilnyane ngicenin piteket-piteket indik tata cara masuh tangan nganggen sabun selami 20 detik, ikun tur waged ngalaksanayang tata cara idup sehat lan olahraga sane kalaksanayang ring kekubon soang-soang, mapiranti masker ritatkala melancaran, lan satata waged ring piteket-piteket sane positif lianan punika dados taler ngaryanin konten edukasi indik bahaya Virus Covid-19 puniki.\nIn Balinese: Nganutin pamargin galahe, group sane maduluran World Musik puniki ngalimbak manados sekaa seni, para yowana sane kreatif sane mawit saking: pangrawit, penari, teater, sane waged, sane mawit saking genah sane matiosan ring Indonesia.\nIn Balinese: Ento mawinan gumanti patut masih iraga tangar, ngresep, lan waged nganggon literasi digital.\nIn Balinese: Punika raris sane ngawinang Ekalawya waged nganggen panah santukan baktinnyane sane sujati majeng ring gurunnyane (Mgawe ta ya Drona pratima, manggalanyan pangabhyasa dhanurweda.\nIn Balinese: Maduluran antuk utsaha puniki, madue tetujon sane patut miwah utama, inggih punika Bangsa Indonesia sedek mautsaha ngembasang para yowana inggil sane waged, maderbe jati tatwa, madue guna-gina, miwah kasusilaning budi.\nIn Balinese: Dane wantah balian, nglantarang pamuwus niskala rauhing sakala, sane ngayahin para janane sajeroning tetamban tradisional, waged ring indik pinyungkan sarira miwah kayun.\nIn English: To find out, Jro Putu sends the client’s spirit to communicate with their family.\nIn Indonesian: Dia adalah seorang dasaran, tapakan, balian ketakson, atau balian meluasin.\nIn Balinese: Ngiring sareng-sareng nandurin karang awak, mangdane prasida dados anak istri sane waged sajeroning nyelehin gatra sane katrima.\nIn Balinese: Dahat mapikenoh mantuka ring iguru rupaka Indonesia mangda sayan wikan lan waged mawastu ipun prasida ngicenin pangajah ajah seksual para yuwanane ngawit saking kulewarga ipune suang suang.\nIn Balinese: Pentasnyane kalaksanayang ring Gedung Kesenian Jakarta, sane kasarengin olih aktor-aktor waged sekadi Landung Simatupang, Whani Darmawan, Ayu Laksmilan Sha Ine Febriyani.\nIn Balinese: Rio sampun magenah ring Bali lintang saking tigang dékade (lintang 30 warsa), samaliha waged ring limang basa.\nIn English: He writes in Indonesian and English, and blogs about a wide range of topics including for the Huffington Post and the website ubudnowandthen.com dedicated to his hometown Ubud.\nIn Indonesian: Rio sudah tinggal di Bali selama lebih dari tiga dekade, dan fasih dalam lima bahasa.\nIn Balinese: Santukan paplajahan-paplajahan sane becik ring kulawarga sampun pastika ngadadosang jadma sane waged tur madue parilaksana sane becik.\nOther forms of "waged"\ndueg, wikan, pradnyan\nsmart ; clever ; intelligent ; skillful ; capable ;\npandai ; akhli ; terampil